Još jedan u nizu uspeha plivača iz Leskovca – Info Centar Juga\nJoš jedan u nizu uspeha plivača iz Leskovca\nNa prvenstvu Srbije u plivanju za juniore i seniore, u konkurenciji 350 plivača iz 42 kluba iz svih gradova Srbije, mladi plivač leskovačke Dubočice Petar Stanisavljević ( 2001 ) uspeo je da se dva puta okiti srebrom i postane dvostruki vicešampion Srbije u juniorskoj kategoriji.\nLeskovac – Sa dva srebra koja je Petar Stanisavljević osvojio na prvenstvu Srbije za juniore, krajnji skor letnjeg prvenstva Srbije za plivače Dubočice je ukupno 9 medalja, što je za 5 više nego na zimskom prvenstvu Srbije. Ovo prvenstvo održano je na bazenima sportskog centra „Milan Gale Muškatirović“ u Beogradu, sredinom jula.\nU disciplini 50 metara prsno, zlato mu je promaklo za 39 stotih, za koliko je bio brži Stefan Dragićević (2000), plivač PK Vojvodina iz Novog Sada, dok mu je u disciplini 100 metara prsno zlato promaklo za 40 stotih za koliko je bio brži Babić Dušan (2000) plivač beogradskog Vračara. U disciplini 200 metara prsno, Petar je takođe bio odlično plasiran, zauzevši 4 mesto.\nKrajem jula, takođe, na bazenima sportskog centra „Milan Gale Muškatirović“ u Beogradu, održano je prvenstvo Srbije u plivanju za takmičare u kategoriji kadeta i pionira. Put Beograda krenulo je 6 kadeta i 5 pionira plivačkog kluba „Dubočica“, koji su u konkurenciji 36 klubova i oko 460 plivača iz cele Srbije uspeli da osvoje ukupno 7 medalja i plasiraju se u ukupnom plasmanu na 7. mesto, što je u odnosu na daleko brojnije ekipe iz Beograda i Vojvodine veliki uspeh.\nU kategoriji kadeta, Nikola Milenović je osvojo srebro na 200 m leđno i bronzu na 800 m slobodnim stilom, muško- ženska štafeta u sastavu (Milenović Nikola, Pešić Bratislav, Stanisavljević Nina, Maša Pejatović) osvojila je brozu, dok je štafeta devojčica (Nina Stanisavljević, Maša Pejatović Maša, Teodora Stošić, Milica Pešić) uspela da osvoji srebro. U kategoriji pionira, Uroš Stefanović je uspeo da na 100 m prsnim stilom osvoji srebro, dok je Ivona Tasić u istoj disciplini osvojila bronzu. Štafeta dečaka u sastavu (Đorđe Stanković, Luka Nikolić Luka, Uroš Stefanović, Darko Pavlović) uspela da osvoji srebro.\nPodsećanja radi, plivači Dubočice su sa Školske olimpijade doneli u Leskovac još 4 medalje, 1 zlato, 2 srebra i 1 bronzu. Sledeće veliko takmičenje za koje se spremaju plivači Dubočice je „Serbia Grand Prix“, koje će se održati novembra u Zrenjaninu.\nLaptop računar za uspešnog studenta\nU kabinetu gradonačenika Leskovca održana sednica Odbora za energetsku efikasnost\nSutra bez struje do Leskovačkih ulica i dva naselja


U Rimu protestu radnici, najavljen i protest zbog škola\nTanjug 25. juna 2020. 13:43\nRIM – Na jednom od glavnih trgova u Rimu “Piaza del Popolo” u toku je protest radnika koji traze od vlade hitne mere za dugorocno resavanje krize koja je, nakon pandemije Covida19, pogodila ekonomiju.\nProtest su zajednicki organizovali tri mocna sindikata koja predstavljaju vise od 80 hiljada zaposlenih radnika u metalurgiji, industriji domacih aparata, informatickoj, industriji instalacija i avio-saobracaja, aorganiyatori upozoravaju da je dovedeno u pitanje vise od 300 hiljada radnih mesta u 144 kompanije koje se, nakon pandemije koronavirusa, suocavaju sa ozbiljnim problemima.\nOd vlade se trazi sirok i dugorocan plan za resavanje problema koji su pogorsani pandemijom Covida19.\nIstovremeno u 60 italijanskih gradova za danas popodne su zakazane demontsracije proitv plana za povratak u skolske klupe na jesen, prenose italijanski mediji.\nPlanom koji je predlozila ministrica za obrazovanje Lucia Azolina nisu zadovoljni roditelji, sindikati, predsednici skola, udruzenja roditelja, a ni predsednici pojedinih regija.\nPlan, kako pise novina, predviđa podelu razreda u grupe, rad u smenama ukljucujuci i sUbotu (do sada deca u italijanskim skolama nisu isli subotom u skolu), pravljenje grupa prema predmetu i koristenje otvorenih prostora za odrzavanje nastave.\nGlavne primedbe su, kako izvestava stampa, sto plan ne predviđa dodatno finanSiranje skola, sto ce nova skolska godina poceti sa 200 hiljada nastavnika koji nisu stalno zaposleni, vec ce biti „zamena“, a uputstva ministarstva ne sadrze „prakticne mere“ kako organizovati nastavu.


I muškarci se bore za svoja prava\nNisu žene jedine koje imaju problema sa diskriminacijom. Lokalne vlasti u jednom japanskom gradu su optužene za neravnopravno tretiranje polova i to zbog organizovanja kursa za pravljenje čaja na kome su mogle da učestvuju isključivo žene.\nUprava grada Kagošima pokušava da objasni da je kurs bio predviđen samo za žene zato što se smatralo da će one biti spretnije u pravljenju čaja. Ali ovo objašnjenje nije dovoljno dobro za one koji žele da zaštite prava muškaraca – oni misle da je ovo klasičan primer polne diskriminacije.\nPrvom času je prisustvovalo oko 20 žena koje su se učile veštini pravljenja čaja pod vođstvom kvalifikovanog instruktora.\nAjvao Sano (Iwao Sano), predstavnik poljoprivredne sekcije koja je organizovala kurs, kaže da nisu imali na umu bilo kakvo pravljenje razlika i diskriminaciju. Gradske vlasti smatraju da je u pitanju samo nesporazum.\nPrema izveštaju lokalnih japanskih novina, muškarci su ipak uspeli da se izbore za svoje mesto na kursevima pravljenja čaja, tako da će časovi od sada biti dostupni pripadnicima oba pola.


Microsoft razmatra sniženje cena Windowsa 10 zbog rasta Chromebook računara\nTema: Microsoft razmatra sniženje cena Windowsa 10 zbog rasta Chromebook računara\nMicrosoft trenutno razmišlja o mogućem sniženju nadoknade za proizvođače računara sa Windows 10 operativnim sistemom, jer želi da pronađe način da se bori protiv sve većeg rasta Chromebook računara. Chromebook računari rastu sve više i ta stopa je zabrinjavajuća za Microsoft, uglavnom zato što pokreću Google-ovu Chrome OS platformu koja se nudi potpuno besplatno proizvođačima uređaja što značajno utiče na cenu.\nIako su Chromebook računari uglavnom jeftini modeli čiji kvalitet nekada bude dovođen pod znak pitanja, proizvođači nastavljaju da ulažu u takve proizvode investirajući sve više i u modele visoke klase kao što to čini Samsung u poslednje vreme. Kao rezultat toga, Microsoft istražuje nove načine da smanji cenu uređaja sa Windowsom 10, a jedan od načina je smanjenje licence koju plaćaju proizvođači.\nDigitimes piše da će Microsoft sniziti troškove licence za Windows 10 za računare sa ekranima manjim od 14,1 inča, a to bi trebalo i zvanično da bude najavljeno 1. marta. Sniženje će biti validno za uređaje sa Windows 10 Creators Update verzijom operativnog sistema.


02-12-2021 19:30 Ratni izveštaji Jemen Izdvojeno Svet Planeta\nU izjavama koje je podelila Saudijska novinska agencija, koalicija je otkrila da je gađala dva skladišta u prestonici Sani\nSaudijska avijacija (Foto: Jutjub)\nPrestonicu su Huti koristili kao centre za snabdevanje i skladišta oružja, a gađali su i radionice za dronove i rakete u severnoj provinciji Sada, u srcu pokreta Huta.\n"Preduzeli smo mere predostrožnosti da poštedimo civile i civilnu imovinu od kolateralne štete", saopštila je koalicija.\nJemenski izvori, uključujući prohutsku televiziju Al-Masira njuz, nisu prijavili žrtve tokom vazdušnih napada koalicije predvođene Saudijskom Arabijom na Sanu i Sadu.\nDan ranije, koalicija predvođena Saudijskom Arabijom presrela je bespilotnu letelicu koju su lansirali Huti, uništila čamac koji je uhvaćen u zamku a koji je opremila grupa i napala bazu protivvazdušne odbrane Međunarodnog aerodroma Sana.\nSa druge strane, Huti su oborili borbeni dron koalicije iznad severnog Jemena.\nPokušaji koalicije predvođene Saudijskom Arabijom da odvrati i zastraši Hute čistom silom verovatno neće prestati uskoro. Uprkos pritisku bez presedana, Huti će verovatno uzvratiti udarac. Grupa je preživela i gore situacije u poslednjih šest godina.


Centar za osobe sa poteškoćama u razvoju USK Archives - mojusk.ba\nOznaka: Centar za osobe sa poteškoćama u razvoju USK\nKada će biti otvoren centar za osobe sa poteškoćama u razvoju u USK?\nRoditelji djece sa poteškoćama u razvoju iz Unsko-sanskog kantona traže otvaranje centra za boravak ove djece u tom kantonu. Njih 180 sada boravi u specijalizovanim centrima širom BiH koji su udaljeni i do 300 kilometara. Mirsada Hodžić iz Bihaća je majka tridesetogodišnje Alme koja boluje od mikrocefalije. Zajedno sa ostalim roditeljima, uz pomoć Udruženja „Radost druženja“, pokrenula je inicijativu da se u Unsko – sanskom kantonu otvori Centar za osobe sa poteškoćama u razvoju.Za boravak djece u centrima, roditelji mjesečno u prosjeku izdvajaju više od 700 KM. Da bi ih…\nUSKCentar za osobe sa poteškoćama u razvoju USK


NSRS stala uz Dodika: Blokiran poziv Predsjedništva BiH za Đukanovića | BNN\nNarodna skupština Republike Srpske (RS) potvrdila je u četvrtak (27. februara), rano ujutru potez člana Predsjedništva BiH Milorada Dodika, koji je, iskoristivši ustavom predviđeno pravo, proglasio destruktivnom po vitalni entitetski interes (Republike Srpske) dolazak crnogorskog predsjednika Mila Đukanovića u BiH, kao i raspoređivanje pripadnika Agencije za evropsku za evropsku graničnu i obalsku stražu (Frontex) na teritoriji BiH.\nOpozicija je Dodika nazivala "lopovom", a njegovu Stranku nezavisnih socijaldemokrata (SNSD) "lopovskom", na šta im je Dodik odgovorio višestrukim izlaganjima u kojima je čitao o projektima i ulaganjima u infrastrukturu i opštine u RS za vrijeme njegove vlasti. "Laž, krađa, lopovluk, manipulacija, kupovina, švercanje", neke su od najčešćih riječi koje su se čule tokom zasijedanja.\nO posjeti Đukanovića: Dodik upozorio na 'atak na SPC'\nDodik je, obrazlažući zbog čega nije vrijeme za posjetu Mila Đukanovića, koja je trebala uslijediti iduće sedmice (2. i 3. marta), kazao kako "nije najbolji trenutak da se Đukanoviću da medijski publicitet na političkoj pozornici u BiH u Sarajevu s obzirom na njegov atak na imovinu Srpske pravoslavne crkve u Crnoj Gori".\nPoslanicima je podvukao da je mehanizam vitalnog nacionalnog interesa jedan od najvažnijih za zaštitu interesa Republike Srpske. Kako je istakao, taj je mehanizam podnio i u skladu sa četvrtim zaključkom donesenim na prošloj sjednici Narodne skupštine RS kojom se definiše da predstavnici RS u institucijama BiH ne učestvuju u donošenju odluka.\n„A i na prethodnoj sjednici Predsjedništva glasao sam protiv toga da se uputi poziv predsjedniku Crne Gore, smatrajući da ta posjeta treba da se odloži i da se to pitanje aktivira nakon smirivanja stanja u Crnoj Gori", rekao je Dodik.\nNa posebnoj sjednici Narodne skupštine Republike Srpske se upravo na Dodikov zahtjev raspravljalo o posjeti predsjednika Crne Gore Mila Đukanovića Bosni i Hercegovini početkom marta.


Kamaz počeo s ugradnjom kineskih motora u svoju gamu - Auto Republika\nKamAZ je jesenas predstavio model 5490 NEO iza kog naziva se krije kamion pogonjen sagorevanjem tečnog prirodnog gasa (LNG). Prema navodima proizvođača, novi pogonski sklop ne čini kamion ni po jednom osnovu inferiornijim od dizel izvođenja, a zašto je to tako, probaćemo da malo pojasnimo.\nKamion je, na primer, opremljen sistemom za napajanje koji uključuje kriogene rezervoare, one koji su sposobni da se nose sa veoma niskim temperaturama pod kojim se lageruje gas, a to je minus 162 stepena Celzijusa. Ali, najvažniji deo ovog pogonskog sklopa je svakako kineski motor marke Weichai, smešten ispod putničke kabine, a koji je osposobljen da radi na pomenuti gas i pritom isporučuje 389 konjskih snaga. S motorom je „uvezan“ i šesnaestostepeni mehanički menjač koji je razvila nemačka kompanija ZF.\nNe treba se čuditi saradnji između Kamaza i kineskog partnera, jer je ovo bilo samo pitanje vremena, pošto je poznato da su pre nekog vremena KamAZ i Weichai oformili kompaniju – zajednički poduhvat koja je bila podignuta na slobodnoj površini fabrike motora Tutajevski. Tamo se uglavnom izrađuju motori s unutrašnjim sagorevanjem.\nProšlog jutra smo doneli izuzetno zanimljivu priču o jednom prodajnom savetniku koji je radio za FCA grupu, od koje je uspeo protivpravno da prisvoji ogroman iznos putem prizemne prevare koju kompanijske službe nisu uspele da detektuju. Obavezno pročitajte, a ovde je podesan momenat da podelimo nešto možda malo nalik toj poslovoj tragediji. Naime, u Tatarstanu je, počev od januara 2014. godine poslovala kriminalna grupa koja se predstavljala delom distributivne mreže KamAZ-a, ali je umesto novih kamiona, kupcima isporučivala remontovane jedinice, predstavljajući ih kao nove.\nU međuvremenu, da podsetimo da će KamAZ uskoro zvanično predstaviti kamion iz srednje klase Compass, a kada se to dogodi, bićemo prvi da vas o tome izvestimo.\ntags: 5490 NEO kamaz Kamaz Compass kamioni teška komercijalna vozila\nprevious Mlevenim mesom protiv elektromobila\nnext Ford proširio ponudu Explorera novim izdanjem Timberline\nGeely pokrenuo istraživački centar u Nemačkoj u oblasti električnih vozila\nPorsche ubedljiv u 2019. godini\nHyundai otvorio fabriku motora u Rusiji\nPeugeot 208 gazduje na francuskom tržištu\n02/11/2020 - 09:35


Mas je istakao da oni, koji su protiv projekta, „koriste ovu situaciju da bi na nju stavili akcenat, a samim tim i projekat u centar pažnje“\nProtivnici izgradnje gasovoda „Severni tok 2“ koriste incident sa Aleksejem Navaljnim da bi stavili projekat u centar pažnje, izjavio je šef nemačke diplomatije Hajko Mas, komentarišući pitanje uključivanja gasovoda u sankcije zbog onoga što se dogodilo ruskom blogeru.\n„Ali za nas je važno da ne bude nemačko-ruskih posledica, već evropskih. Kada se koristi nervni agens iz grupe ‘Novičok’, to je kršenje međunarodnog sporazuma i reakcija može da bude samo međunarodna“, rekao je on na forumu GLOBSES u Bratislavi.\nMas je odgovorio na kritičku američke strane koja smatra da će Nemačka postati zavisnija od Rusije zbog „Severnog toka 2“, istakavši da je Rusija drugi najveći snabdevač SAD ugljovodonicima.\n„Nije reč o projektu samo Nemačke i Rusije, to mora da se razmatra u međunarodnoj dimenziji. Potreban nam je konsenzus međunarodnih partnera i na tome trenutno radimo“, dodao je.\n„Bez obzira na ishod izbora, moramo da se pomirimo sa činjenicom da će se Amerika korak po korak udaljavati od uloge svetskog policajca. Sjedinjene Američke Države su naš najbliži saveznik van Evropske unije. Ukoliko želimo da budemo dosledni svojoj ulozi, onda moramo da ojačamo evropski oslonac u okviru NATO-a. Potreban nam je i zajednički pristup u pogledu Rusije, smatramo da bi to trebalo da bude dvostruki pristup“, rekao je on.\nPodsetimo, nemačka vlada je 2. septembra, pozivajući se na laboratoriju Bundesvera, saopštila da je ruski opozicionar Aleksej Navaljni otrovan supstancom iz grupe hemijskih bojnih otrova „Novičok“. Od Rusije se zahteva da sprovede istragu, a zvanična Moskva insistira na tome da joj Berlin dostavi informacije u vezi s Navaljnim.\nS tim u vezi, Francuska i Nemačka su u sredu saopštile da će predložiti evropskim zemljama da uvedu sankcije protiv Rusije zbog incidenta sa ruskim blogerom. Moskva je nakon toga poručila da stvari u odnosima sa Berlinom i Parizom više ne mogu da ostanu po starom.\nPreporučujemoAleksej NavaljniNemačkaRusijaSeverni tok 2trovanjeHajko Mas


Preve donacije za blizance Cvijetina i Vasu – BEBA VIŠE\nOdbornici SO Donji Žabar na dašnjem zasjedanju jednoglasno su usvojili prijedlog načelnika ove opštine (Nikole Đokanovića) da pomognu porodici Mišić i to na način, što će svi od svojih mjesečnih naknada, odvojiti po 50,00KM za njih.\n“Ovo naravno ne znači da smo završili posao, jer tek ćemo sa našim privrednicima ali i samom porodicom Mišić da usaglasimo šta još nedostaje da bi blizanci Cvijetin i Vaso imali dom kakav zaslužuje svako dijete”, rekao je prvi čovjek ove posavske opštine.\nOva vijest s radošću je dočekana i u Udruženju “Beba više”.\n“Drago nam je što su se i vlasti i opozicija udružili u akciji koja je zaista plemenita, jer ponavljam, mi smo vanstranačka i multinacionalna organizacija. Kada su u pitanju djeca i porodice koje se bore za potomstvo, podržavamo sve ljude, bez ikakvih podjela. U prilog tome govori i činjenica da su se među prvima za pomoć porodici Mišić javili Emir i Emina, naši prijatelji iz Bonn-a” ističe Željko Lazarević, predsjednik UG Beba više.\nZainteresovani za pomoć porodici Mišić iz Donjeg Žabara su i aktivisti organizacije “Budimo ljudi” iz Banja Luke koji su nas nedavno kontaktirali naglašavaju iz Beba više te se zahvaljuju Stanislavi, Nataši, Ivoni i ostalim ženama iz Brčkog koje su i prije zvaničnog početka, akcije pomagali ovu porodicu.\nPodsjećamo da Vaše novčane donacije možete uplatiti na ime Nebojša Mišić žiro račun: 554-303-005565-05-76 Pavlović Banka a informacije o samoj akciji dobiti putem telefona: 065/172-734 Nikola Mišić ili na broj “Beba više” 065/934-460\nBudimo ljudi donji žabar humanitarna akcija Nikola Đokanović Porordica Mišić Željko Lazarević\nSporazum o saradnji sa opštinom Donji Žabar i još jedna humanitarna akcija udruženja Beba više


Prva Elvisova ploča uskoro na aukciji\nElvis Prisli je snimio svoju prvu ploču sa 18 godina. Želeo je da to bude poklon majci, ali i da sazna kako njegov glas zvuči na vinilu, pa je studiju u Memfisu platio četiri dolara za snimak dve pesme - "My Happines" i "That's When Your Heartaes Begin".\nPošto kod kuće nisu imali gramofon, ploču je preslušao kod prijatelja gde ju je i ostavio.\nDrugi put je u studio ušao godinu dana kasnije i ubrzo postao "kralj rokenrola".\nKako prenosi BBC, Prislijeva prva ploča biće jedan od 68 retkih predmeta ponudjenih na aukciji koja će biti organizovana na njegovom imanju Grejslend 8. januara 2015, na 80-godišnjicu njegovog rodjenja.\nMeđu njima biće i Prislijeva vozačka dozvola izdata 1952, ugovor za nastup na radiju i televiziji, kao i jakna koju je kralj nosio u filmu "Viva Las vegas".


Kovačević: Sastanak Dodika, Izetbegovića i Čovića do kraja sedmice - Kameleon M&M\n“SNSD će na sastanku ponovno poručiti da nema ništa protiv saradnje BiH sa NATO-om, ali na nivou na kojem sa Sjevernoatlantskim savezom sarađuje Srbija. Očekuje se da će ovo biti najvažnija tema razgovora Milorada Dodika, Dragana Čovića i Bakira Izetbegovića”, kaže Kovačević.\nOn je naglasio u razgovoru za Radio RS da SNSD ne odustaje od principa koji su utvrđeni u Narodnoj skupštini Srpske u vezi sa akcionim planom za NATO, kao i od broja ministarskih pozicija koje po Ustavu BiH pripadaju strankama iz Republike Srpske.\nKovačević je naglasio da su BiH, a posebno RS i njeni građani, nezasluženo bili u nekoj vrsti talačke krize i nesređenih političkih odnosa u FBiH.\nKovačević prognozira da bi do novog sastanka lidera stranaka SNSD-a, HDZ-a i SDA trebalo da dođe u toku ove sedmice, ali podsjeća da u BiH, kako je rekao, nikada ništa nije sigurno.


Zvanični podaci: Zaraženih ima u 94 opštine i gradova, Bečej i Novi Bečej nisu među njima - Portal Moj Bečej - Bečejske opštine iz ugla građana!\nNajviše zaraženih u Beogradu, skoro polovina, a potom u Nišu, Novom Sadu, Ćupriji...\nPrema podacima objavljenim na sajtu Ministarstva zdravlja zaraženih ima u 94 opštine i gradova. Prema tim zvaničnim podacima u opštinama Bečej i Novi Bečej nema registrovanih osoba koje su zaražene novim korona virusom.\nRegistrovanih zaraženih ima u okolnim opštinama Temerin i Bačka Topola, ali ne i u, primera radi Adi i Srbobranu.\nPodsetimo, danas su na redovnoj konferenciji za novinare saopštili da je ukupan broj zaraženih novim korona virusom u Srbiji 2.666, a ukupan broj preminulih je 65.\nNa teritoriji Vojvodine testirano u 24 časa testirano 310 osoba na prisustvo virusa kovid 19, od kojih su 23 bile pozitivne, saopšteno je prepodne na konferenciji za novinare u Vladi Vojvodine.\nU ovom trenutku, u Vojvodini je 308 obolelo je od ovog virusa, od kojih se njih 123 leči u Kliničkom centru Vojvodine (KCV).Sedam pacijenatase nalazi na respiratoru i u teškom su opštem stanju.\nPodsetimo, policijski čas se produžava predstojećeg vikenda, rečeno je danas na redovnoj konferenciji za novinare. Zabrana kretanja u Srbiji biće produžena od petka u 17 sati do ponedeljka u 5 sati ujutro.\nPenzioneri, odnosno osobe starije od 65 godina, petkom od 4 do 7 ujutro moći će u kupovinu i to će biti na snazi od ovog petka.\nInače, kako je rečeno danas novinarima, redovna vakcinacija stanovništva mora biti nastavljena.\n-Mora biti nastavljena uprkos pojavi virusa korona kako ne bismo imali epidemije drugih bolesti, izjavila je danas zamenica direktora Instituta Batut Darija Kisić Tepavčević. Odgovarajući na pitanja novinara u Palati Srbija, Kisić je ukazala da se vakcinacija mora obavljati u zdravstvenim ustanovama koje nisu Kovid ambulante da bi se smanjio rizik od zaraze.\nOpštine i gradovi i broj zaraženih novim korona virusom koji su registrovani (izvor: covid19.rs)\nBeograd 990 – 48.74 odsto od ukupnog broja\nNovi Sad 104\nVladičin Han 5\nVrnjačka Banja 4\nGornji Milanovac 3\nZubin Potok 2\nGadžin Han 1\nNova Varoš 1\nPetrovac na Mlavi 1\nOznake: BečejKorona virusNovi BečejSrbijaZaraženi


Home Vesti Besplatni uzorci\nBesplatni uzorci na novom UV LED štampaču – Mimaki UJF-3042\nŠtampajte na najnovijoj UV LED tehnologiji – Mimaki UJF-3042, potpuno besplatno! Svakog radnog dana možete testirati UV štampač Mimaki UJF-3042 kod nas u showroom-u. Napravićemo demonstraciju rada mašine, a vi ćete potpuno besplatno dobiti uzorke i steći nova znanja i iskustva u ovoj najperspektivnijoj oblasti štampe.\nDemonstrativnu štampu na ovom japanskom štampaču možemo uraditi na bilo kojoj vrsti materijala, plastika, drvo, staklo, keramika, tekstil, pleksiglas, a takođe i vi možete doneti uzorak na koji bi želeli da uradite štampu i otisak će odmah biti suv.\nVreme je da se pređe sa konvencionalnih tehnika štampe(sitoštampa, tampon štampa isl.) na potpuno automatizovan digitalni proces štampe, tj. pored standardne štampe upaljača, olovaka, kalendara, rokovnika, sada možete da štampate i suvenire, znakove za komunikaciju i signalizaciju, plakete, staklene vitraže, slike(imitacija ulja na platnu), cd, id kartice, poklon kutije, ikone, fascikle...Samo se najavite 1 dan ranije i uživajte u štampi punog kolora sa belom bojom i lakom.


eKapija | Predsednica UPŽ Srbije na čelu grupe za žensko preduzetništvo EEN - Prilika za besplatnu ekspertska pomoć za srpske preduzetnice\nIzvor: Ekonometar | Sreda, 04.09.2019.| 14:10\nPredsednica UPŽ Srbije na čelu grupe za žensko preduzetništvo EEN - Prilika za besplatnu ekspertska pomoć za srpske preduzetnice\nSanja Popović Pantić, predsednica Udruženja poslovnih žena Srbije (UPŽS), već drugi mandat predsedava međunarodnom sektorskom grupom za žensko preduzetništvo Evropske mreže preduzetništva (EEN), koja je, kao jedna od 17 sektorskih grupa, osnovana 2013. godine. Za naše preduzetnice je i te kako značajno što se predstavnica Srbije nalazi na čelu ove grupe, jer je mreža EEN, aktivna u više od 60 zemalja širom sveta, okuplja 3.000 eksperata koji dolaze iz više od 600 organizacija, a svaka od njih poznata je po odličnoj praksi pružanja poslovne podrške i to – besplatno.\nNaše firme mogu da iskoriste mogućnost da im konsultanti Evropske mreže preduzetništva Srbije, koji su raspoređeni u šest organizacija, naprave poslovne profile i da im u skladu sa tim pronađu poslovne partnere širom Evropske mreže, saznajemo od Sanje Popović Pantić u razgovoru za Ekonometar.\n– I u Evropskoj mreži preduzetništva, kao i svuda u svetu, najbolje funkcionišu lični kontakti. Ali, EEN ima takvu metodologiju da je zaista moguće doći do informacija u vrlo udaljenim zemljama, sa kojima baš nemamo tradicionalnu saradnju, poput Islanda. I zato je EEN nešto što traje decenijama, jer uspešno "služi svrsi", iako smo mi kao zemlja punopravno uključeni od 2009. godine. Osim toga, EEN Srbije preko Instituta Mihajlo Pupin, Biznis inkubatora u Novom Sadu i Inovacionog centra Mašinskog fakulteta, pruža i posebnu besplatnu konsultantsku podršku razvoju inovacionih kapaciteta MSP u Srbiji - ističe predsednica UPŽS.\n– Firme sa Balkana, generalno, mnogo više pokazuju interesovanje za izlazak van svojih granica, za razliku od velikih lokalnih tržišta poput Nemačke, Francuske ili Velike Britanije, gde domaće firme sasvim lepo posluju. Zato i nisu preterano zainteresovane za internacionalizaciju - navodi Sanja Popović Pantić.\nZahvaljujući ranije uspostavljenim vezama sa brojnim udruženjima preduzetnica iz regiona, naša sagovornica radila je na povezivanju sa konzorcijumima Evropske mreže preduzetništva na njihovom terenu. Na taj način se, kako navodi, Regionalna asocijacija poslovnih žena iz Sarajeva povezala sa Vanjsko-trgovinskom komorom BiH koja je deo EEN BiH, zatim Udruženje preduzetnica Makedonije sa fondacijom MIR koja je deo EEN Makedonije, a EEN je veoma osnažio i preduzetnice Hrvatske, Crne Gore i Republike Srpske.\n– EEN pruža fantastičnu platformu za umrežavanje jer je ta metodologija razrađena i dokazana i omogućava da se i pre "fizičkih" poslovnih susreta, registracijom na EEN mreži, pretraži baza potencijalnih poslovnih partnera. Takođe i da se zakažu sastanci i unapred razmene osnovne informacije koje se onda u ličnom kontaktu i uz podršku konsultanata EEN mreže dopunjavaju, a saradnja lakše i efikasnije finalizuje. Taj proces, koji kontrolišu EEN savetnici, za preduzeća je besplatan i siguran način da dođu do pouzdanih partnera - ističe Sanja Popović Pantić, koja se već dve decenije nalazi na čelnoj poziciji UPŽS.\nInovacioni centar Mašinskog fakulteta\nUdruženje preduzetnica Makedonije


Senator zaprijetio otcjepljenjem Teksasa ako demokrate "fundamentalno unište SAD"\nSenator republikanac iz Teksasa Ted Kruz rekao je da bi Teksas trebalo da se otcijepi ako demokrate "fundamentalno" unište SAD.\n"Ako demokrate okončaju filibaster (pravo na neograničenu raspravu), ako suštinski unište zemlju, ako federalizuju izbore, ako od Vašingtona naprave državu i masovno prošire prevaru birača, može doći do tačke beznadežnosti", rekao je Kruz na skupu u Teksasu odgovarajući na pitanje šta misli o secesionističkom pokretu u Teksasu.\nRepublikanski senator je odgovorio i da Teksas ima odgovornost prema zemlji i da nije spreman da odustane od Amerike, jer je voli.\nTakođe, naveo je on, Teksas ima dodatnu odgovornost prema SAD jer je trenutno Teksas "nevjerovatna sila koja sprečava Ameriku da siđe sa litice" i "drži je utemeljenu na vrijednostima koje su izgradile ovu zemlju".\nMeđutim, on je naglasio da zemlja nije na toj tački u kojoj bi se Teksas otcijepio i iako ne podržava taj pokret "razumije osjećaj iza njega".\n"Još nismo tamo, ali ako dođe do beznadežne tačke, onda mislim da uzmemo NASA, vojsku, da uzmemo naftu", rekao je Kruz.\nOn je u šali dodao da bi popularni podkaster Džo Rogan bio predsjednik novoformirane države ako bi stekla nezavisnost.\nTeksaški nacionalistički pokret ili "Teksit" saopštio je da je njegova misija da "obezbijedi i zaštiti političku, kulturnu i ekonomsku nezavisnost nacije Teksasa, da obnovi i zaštiti ustavnu Republiku i inherentna prava naroda Teksasa".\nNa zvaničnom sajtu pokreta navedeno je da to "znači da Teksašani sami određuju svoje zakone, a ne 2,5 miliona neizabranih birokrata u Vašingtonu".\n"To znači da dobijamo vladu koja počinje i završava se na granicama Teksasa", poručili su iz ovog pokreta.\nPucnjava na zabavi: Deset osoba ranjeno, jedna u teškom stanju\nDječak vozeći automobil uzrokovao saobraćajnu nesreću, poginulo devet osoba\nU stravičnoj saobraćajnoj nesreći poginulo devet osoba\nMačka prvi put ugledala snijeg pa postala viralna zbog preslatke reakcije


Izvještaj o pozitivnim efektima programa 'Škole za 21. vijek' na ugroženu djecu | British Council\nTokom trogodišnjeg regionalnog programa Škole za 21. vijek, koji sprovodi British Council, blizu milion učenika uzrasta od 10 do 15 godina širom Zapadnog Balkana steklo je i unapredilo vještine kritičkog mišljenja, rješavanja problema i programiranja, uz pomoć 18.000 obučenih nastavnika/ca i 4.000 direktora/ica.\nU cilju povećanja digitalne pismenosti i pripreme učenika/ca za profesije budućnosti, više od 100.000 micro:bit uređaja donirano je školama širom Zapadnog Balkana kako bi im se pružila prilika da ovladaju novim vještinama i tehnikama u nastavi. S obzirom na to da se tehnike i vještine kritičkog mišljenja i rješavanja problema – baš kao i donirani uređaji – mogu primijeniti u bilo kom nastavnom predmetu, a ne samo na časovima informaciono-komunikacione tehnologije (ICT), u gotovo polovini škola obuhvaćenih ovim programom osnovano je više od 2.000 Klubova za kodiranje. U ovim klubovima, učenici/e se podstiču da osmišljavaju kreativne i inovativne projekte koristeći micro:bitove, pri čemu su čak polovina učenika u ovim klubovima – djevojčice.\nInspirisan pozitivnim povratnim informacijama koje pokazuju snažne efekte programa na djecu koja potiču iz različitih grupa, British Council je pokrenuo istraživanje o uticaju programa širom regiona.\nIstraživanje je pokazalo da je inkluzivna karakteristika trogodišnjeg programa Škole za 21. vijek doprinijela značajnom poboljšanju analitičkih vještina, kritičkog mišljenja i vještina programiranja kod ugrožene djece, a posebno među djevojčicama koje potiču iz porodica koje se nalaze u nepovoljnom socijalno-ekonomskom položaju, bez prethodnog poznavanja korišćenja digitalnih tehnologija.\nProgram je doprinio povećanju motivacije za obrazovanje i pohađanje škole, posebno kod djece sa poteškoćama u učenju i djece iz veoma ugroženih zajednica čija je motivisanost ranije bila narušena zbog osjećaja isključenosti, nesigurnosti i nejednakosti.\n'Djeca su tokom zajedničkih projekata razvijala socijalnu osjetljivost i empatiju prema svojim vršnjacima sa smetnjama u razvoju, što je dodatno uticalo na njihovo dalje učešće u inicijativama podrške vršnjacima iz ugroženih grupa. Sticanje novih vještina i osjećanje znatnog napretka i uspjeha doprinijelo je da djeca steknu veću motivaciju za učenje, što je takođe dovelo do njihovog povećanog samopoštovanja'.\nUz to, nastavnici/e koji su završili program istakli su da je upotreba micro:bit tehnologije u različitim predmetima poboljšala učenje i sposobnost djece da uoče veze između različitih predmeta. Nastavnici/e su naveli/e da su ove nove nastavne metode i interaktivnije obrazovne tehnike doprinijele povećanju angažovanosti učenika/ca u nastavi i proaktivnijem pristupu učenju, a program je istovremeno bio od pomoći nastavnicima/ama u postizanju nastavnih ciljeva.\nOsim ohrabrujućih rezultata o pozitivnim efektima na djecu iz ugroženih kategorija, izvještaj o uticaju programa na ranjivu djecu sadrži i preporuke za unapređenje kurikuluma, aktivnosti za učenike i nastavnike, kao i okruženja za učenje.\nJedna od najvažnijih istaknutih preporuka je značaj sistemskog uvođenja micro:bitova u redovni kurikulum, imajući u vidu da ovaj način rada omogućava i podstiče grupni rad i međupredmetne veze, a istovremeno pomaže nastavnicima da postignu ciljeve časa sa svim učenicima.\nJoš jedna važna oblast koju treba dalje razvijati podrazumijeva pružanje veće vršnjačke podrške kada je u pitanju učenje, jer djeca ostvaruju veću korist kada rade sa nekim ko je bliži njihovom uzrastu i interesovanjima, tako da mogu ostati zainteresovani za obrazovni proces i unaprijediti svoju integraciju u okviru škole.\nPored poboljšanja ICT infrastrukture u školama, od jednake važnosti je obučiti više nastavnika/ca ili osmisliti alate koji će omogućiti obučenim nastavnicima/ama da relativno lako, sistematski i efikasno prenesu svoja znanja o programiranju micro:bit uređaja drugim nastavnicima/ama u školi.\nU cilju poboljšanja primjene novih tehnika sa djecom iz ugroženih grupa – posebno onom sa poteškoćama u učenju – važno je uključiti barem jedan modul obuke o tome kako primijeniti ove tehnike u radu sa ovom djecom, kako se suočiti sa izazovima u primjeni ovih tehnika, kako ih zainteresovati za programiranje i slično.\nJoš jedan zaključak koji je istaknut je neophodnost veće podrške djevojčicama u promovisanju njihovog interesovanja i učešća u STEM obrazovanju.\nIzvještaj možete preuzeti ovdje, kao i sažetak izvještaja.


EU: Rusija širi dezinformacije u vezi s odnosom Zapada prema njenoj vakcini - epiCentar INFO\nRusija je pokrenula obimnu kampanju za promociju vakcine „Sputnjik V“ i za širenje lažnih optužbi da Zapad i EU pokušavaju da podriju taj njen proizvod, navela je Evropska služba za spoljne poslove (EEAS) u objavljenom izvještaju.\nCilj te kampanje Moskve, u kojoj koristi ministarstva, kompanije i medije naklonjene Kremlju, između ostalog je i razvijanje nepovjerenja u Evropsku agenciju za lijekove (EMA), navodi se u izvještaju koji je sačinio odsjek EEAS za strateške komunikacije.\nEMA je u martu započela procjenjivanje ruske vakcine „Sputnjik V“, ali još nije odobrila njenu upotrebu na teritoriji Unije.\n„Ruska kampanja za promociju vakcine ‘Sputnjik V’ je intenzivirana i razvila se u gotovo svakodnevne intervencije, uz učešće cijelog sistema vlasti, sa državnom upravom, državnim kompanijama i državnim masovnim medijima“, stoji u izvještaju.\nU izvještaju EEAS, o dezinformacijama u vezi s korona virusom u periodu od decembra do aprila, navodi se i da ruski zvaničnici „koriste dezinformacije da optuže Zapad i EU za sabotiranje ruske vakcine“.\nEvropska komisija, koja u ime svih članica sklapa ugovore s proizvođačima vakcina, ne planira da kupuje „Sputnjik V“.\nMađarska je u februaru postala prva članica EU koja je počela da koristi rusku vakcinu, kao i kinesku, iako ih EMA nije odobrila.\nDržave koje se opredijele da koriste vakcine koje EMA nije odobrila mogle bi da imaju određenih pravnih poteškoća u slučaju da se pojave bilo kakvi problemi povezani sa tim vakcinama.\nTags: Brisel, EEAS, EU, Rusija, Sputnjik V, VAKCINA\nPrevious Učitelj katoličke škole tokom online nastave ženi ljubio grudi, učenici sve snimili\nNext Milioni pravoslavnih hrišćana širom svijeta slave Vaskrs


MMF ponovo insistira na reformi poreskog sistema - PKS-RPK Novi Sad\nEfikasnija naplata i brže suzbijanje sive ekonomije i punjenje državne kase je jako bitno. Prema rečima dr Saše Ranđelovića sa Ekonomskog fakulteta u Beogradu reforma Poreske uprave treba da ima za cilj efikasniju naplatu poreza i smanjenje rizika i troškova poslovanja u Srbiji.\n„Zato je potrebno u narednom periodu povećati broj zaposlenih u Poreskoj upravi, zatim uvesti sistem selekcije, napredovanja i nagrađivanja kadrova, tako da on bude zasnovan samo na visokim stručnim kriterijumima. Od gotovo šest hiljada zaposlenih u Poreskoj upravi, svega deset odsto je angažovano na poslovima kontrole. Ostali se bave administrativno-tehničkim poslovima. Prošle godine su u PU prešli na elektronsko podnošenje poreskih prijava i plaćanje poreza. Zato bi zaposleni koji su ranije radili na administriranju papirnih poreskih prijava trebalo obučiti da rade poslove jednostavnijih poreskih kontrola“, kaže dr Ranđelović. Osim toga, prema njegovim rečima, potrebno je dalje razvijati sistem za procenu rizika, tako da resursi Poreske uprave budu usmereni na kontrolu onih obveznika ili grupa obveznika koji se procenjuju kao najrizičniji, odnosno najskloniji utaji poreza.\n„U cilju unapređenja pravne sigurnosti i predvidljivosti uslova poslovanja potrebno bi bilo sistemski raditi na ujednačavanju postupanja različitih delova Poreske uprave po istim ili sličnim pitanjima“, kaže on.\nU Srbiji se prema nekim procenama, čak trećina BDP-a izgubi u sivoj zoni i čini se da borba protiv sive ekonomije nije dovoljlo efikasna.\n„Unapređenje efikasnosti rada Poreske uprave i drugih inspekcijskih službi predstavlja ključni mehanizam za suzbijanje sive ekonomije. Takođe je potrebno raditi na unapređenju rada drugostepenih organa i sudova u postupanju u ovim slučajevima, a da bi svi koji ne poštuju poreske propise bili adekvatno sankcionisani. S druge strane, potrebno je uraditi više na unapređenju poreskog morala i spremnosti obveznika da dobrovoljno plate porez. Poreski moral zavisi pre svega od dostupnosti i kvaliteta dobara i usluga koje im država pruža. Zato je unapređenje efikasnosti javnog sektora kao što su obrazovanje, zdravstvena zaštita i državna administracija bitan preduslov za smanjenje sive ekonomije“, ističe dr Saša Ranđelović.\nOn dodaje da je potrebno raditi i na obrazovanju građana o vrednosti dobara i usluga koje dobijaju od države -na primer svaka porodica sa detetom školskog uzrasta od države dobije usluge obrazovanja koje godišnje koštaju oko 2.100 evra. Prema njegovom mišljenju, podizanje svesti o tome bi takođe pozitivno uticalo na smanjenje sive ekonomije. Od 2018 na snagu treba da stupi primena novih propisa vezanih za naplatu PDV. Preduzetnici i knjigovodstvene agencije procenile su da se radi o novom komplikovanom sitemu.\n„Promena propisa koji se odnose na administriranje poreza bi trebalo da obezbede državi da kroz poreske prijave i evidencije prikupi informacije koje su joj neophodne za analizu i kontrolu naplate poreza. Pođednako je važno da troškovi koje obveznici imaju po osnovu obračuna i plaćanja poreza minimiziraju“, kaže naš sagovornik.\nReforma sistema neporeskih dažbina (naknada, taksa i slično.) bi trebalo da sistem javnih prihoda učini predvidivijim, transparentnijim i efikasnijim.\n„Svedoci smo da lokalne samouprave ili javna preduzeća često i više puta povećavaju neke dažbine tokom godine, u skladu sa svojim finansijskim potrebama, što poslovno okruženje čini vrlo nestabilnim i nepredvidivim. Prvi korak u rešavanju ovog pitanja bio bi donošenje Zakona o naknadama za korišćenje javnih dobara, kojim bi se u jednom aktu, na jedinstven način, uredili bitni elementi velikog broja dažbina koje se plaćaju za korišćenje raznih javnih dobara. Na taj način bi se ograničila mogućnost njihovog nekontrolisanog uvođenja i menjanja. Osim toga, potrebno je kroz izmenu Zakona o finansiranju lokalnih samouprava reformisati pojedine lokalne dažbine, koje se često neodmereno određuju od strane opština i gradova“, naglašava Ranđelović i dodaje da je dobar primer taksa za isticanje firme.\nOn kaže i da bi trebalo neke od lokalnih dažbina integrisati sa istovetnim republičkim, a prihode od tog poreza podeliti između republike i lokalnih samouprava, jer nije ekonomski opravdano da se na istu osnovu plaćaju dva gotovo identična poreza, kao što je to slučaj sa porezom na motorna vozila.\n„Ministarstvo finansija je 2015. godine izradilo nacrt Zakona o finansiranju lokalnih samouprava kojim je pitanje lokalnih dažbina bilo uređeno na transparentan i efikasan način, ali je taj predlog, pod pritiscima udruženja opština i gradova, povučen“, ističe dr Ranđelović.\nLoši zajmovi, teg oko vrata bankarima i privrednicima\nU Srbiji je nenaplativo oko 3,5 milijarde evra kredita. Najveći problem sa otplatom imaju preduzeća, dok su građani redovniji…\nŠarčević: Spona nauke i privrede biće jača i bolja\nProblemi u oblasti obrazovanja su brojni, ali konačno se neko setio da Srbija treba da se industrijalizuje i namera…


Dodeljene nagrade "Muzika Klasika" u Muzeju N. Pozorišta\nDodeljene nagrade „Muzika Klasika“ u Muzeju N. Pozorišta\nTanjug 10. maja 2022. 21:17\nBEOGRAD – Godišnje nagrade revije „Muzika Klasika“ dodeljene su večeras po 10. put, za najveća umetnička dostignuća u oblasti muzike za 2021. godinu u Muzeju Narodnog pozorišta u Beogradu.\nPrestižna nagrada „Muzika Klasika“ ustanovljena je 2010. kada je izašao prvi broj magazina istoimene revije, a prva dodela je realizovana 2012. godine, i uvek se sastoji od čak 17 kategorija.\nPrema pravilima i konceptu, nagrada predstavlja priznanje domaćim umetnicima, festivaliima, izdavačima, kritičarima, muzičkim institucijama i medijima, koji su u okviru kalendarske godine ostavili najznačajniji trag na domaćoj muzičkoj sceni.\nDobitnici od interpretatora su između ostalih, slavni violinista Stefan Milenković u kategoriji Muški izvođač, koji je bio danas opravdano odsutan, jer je na turneji po Italiji.\nSopran Branislava Podrumac je osvojila nagradu kao Ženski izvođač, a poznata je kao veoma svestrana umetnica u mnogim hit predstavama – mjuzikli i operete Madlenianuma i Narodnog pozorišta.\n„Jako ste me obradovali sa ovom nagradom, pogotovo što je danas vreme veoma teško, ne samo zbog pandemije, nego i inače za muzičare. Nagrada je dokaz da radim kvalitetno i pravu stvar“, nadahnuto je rekla Podrumac, koja je i pevala na kraju ove večeri.\nUmetnica je nagrađena najviše zbog onlajn pesama iz Diznijevih crtanih filmova, koje je pevala uživo iz svog stana i emitovala direktno na svojoj Fejsbuk stranici u vreme karantina 2020 i kasnije, kako bi svojoj publici i ciljnoj grupi olakšala stanje izolacije.\nČuveni ansambl „Renesans“ nagrađen je za ciklus koncerata u okviru proslave 50 godina postojanja kao Orkestar godine.\nNajbolji Mladi izvođač je Beogradski gudački trio, a Kompozitor godine – Aleksandra Vrebalov za delo “Antene”.\nU kategoriji Kompozitor primenjene muzike, laureati su Bilja Krstić i Dragomir Stanojević za igranu TV seriju “Crna svadba” (2021).\nFestival alternativne muzike “Ring Ring 2021” osvojio je nagradu za Festival od regionalnog značaja, a slavi 25 godina sa opusom od 300 koncerata, dok je festival godine – “Basomanija 2021”, posvećena instrumentu kontrabas.\nOpera za decu pod nazivom “Dečija soba” Milenka Živkovića proglašena je za Koncert godine, a rađena je u produkciji Udruženja “MOTO”, dok je premijera održana na festivalu BEMUS u oktobru 2021 u Malom pozorištu “Duško Radović” gde se i danas izvodi.\nIzdavač godine je Centar za izdavačku delatnost FMU – za objavljivanje dvostrukog CD-a i monografije povodom 30. izdanja festivala “Basomanija”, što je drugo priznanje ove noći za taj festival kontrabasa.\nInstitucija godine je SOKOJ, savremena autorska agencija intelektualne svojine koja brine o barem 12.000 domaćih muzičara i njihovim autorskim pravima.\nNagradu za izuzetan doprinos umetničkoj muzici dobila je sopran Vera Kovač Vitkai.\nOrganizator godine je Istorijski muzej Srbije za veoma uspešan ciklus koncerata “Muzikom kroz muzej” koji je u vreme pandemije bio realizovan dobrim delom onlajn preko Jutjub kanala muzeja kao pravo bekstvo publike od korona izolacije, u saradnji sa agencijom „Unica Art“.\nKnjiga godine je dodeljena posthumno za naslov “Dok slušamo muziku, sadašnjost je večna” kompozitorke Isidore Žebeljan (1967-2020) i njenog muža Borislava Čičovačkog.\nAlbum godine je “ABC za ADNM“ – kompakt disk „Ansambla za drugu novu muziku“, dok je Kritičar godine – Boris Marković iz Novog Sada.\nNagradu za afirmaciju umetničke muzike osvojila je TV novinarka Jelena Glušica sa Prvog programa RTV Vojvodina za ciklus emisija “Muzički salon”.


Hiljade turističkih radnika u Srbiji ostaje bez posla | SEEbiz.eu\nObjavljeno: 13.07.2020 / 18:47\n“Na odmoru u inostranstvu se u ovom trenutku nalazi oko 70.000 ljudi iz Srbije, a od toga je preko agencija otišlo oko 35.000 do 40.000 turista što je svega oko sedam odsto od očekivanog prihoda u turističkim agencijama u udarnom julskom terminu”, rekao je Seničić.\n“U turističkim sektoru radi oko 70.000 ljudi i vlada veliko nezadovoljstvo koje se jedva obuzdava od protesta na ulici, jer je izuzetno teška finansijska situacija”, rekao je Seničić.\n“Ostaje da se vidi da li će se otvoriti mogućnost za odlazak u Egipat, a najavljuje se da bi Tunis mogao da dozvoli dolazak turista bez testa”, rekao je Seničić.\n“Testirani su i ostali putnici iz oba autobusa i svi su bili negativni, ali je gradonačelnik tražio da i oni budu u karantinu i tada je nastao spor koji je rešen tako što su ih Grci vratili do granice sa Bugarskom, gde su ih preuzeli autobusi iz Srbije, dok su bolesni posebno transportovani do Srbije”, rekao je Seničić.\nTagovi: Nacionalna asocijacija turističkih agencija Srbije, Aleksandar Seničić, srpski turisti


BANJALUKA – Iako je po zaključku Savjeta ministara BiH Agencija za statistiku BiH formirala Radnu grupu za izradu zakona o popisu poljoprivrede, do danas po tom pitanju nije urađeno ništa, a jedini način da se u skorije vrijeme dođe do tog popisa je da Savjet ministara BiH povuče svoj zaključak i statističkim agencijama prepusti da se dogovore da popis urade na osnovu zajedničke metodologije, a ne zakona.\n“Republički zavod za statistiku Republike Srpske ne učestvuje u izradi zakona o popisu poljoprivrede, u skladu sa stavom da za popis poljoprivrede nije neophodan zakon”, rekli su “Nezavisnim” u tom zavodu.\nIzvor “Nezavisnih” blizak statističkim agencijama kaže da su se statističari i predstavnici tri statističke institucije još ranije dogovorili da se u popis poljoprivrede ide na bazi zajedničke metodologije, koja je dobrim dijelom usaglašena, ali da je onda stari saziv Savjeta ministara BiH naprasno i bez ikakve potrebe zaključio da treba raditi zakon o popisu poljoprivrede.\n“To je bila odluka koja je ukočila kompletan proces i ona je donesena po prijedlogu Direkcije za evropske integracije. Suluda odluka poslije koje je sve stalo jer trenutno se ništa ne dešava i ne radi u vezi s popisom poljoprivrede, iako je on više nego neophodan”, ispričao je izvor “Nezavisnih”.\n“Raduje me činjenica da je Ministarstvo poljoprivrede RS dostavilo popunjen upitnik za izvoz crvenog mesa za zemlje EU i da će sutra dostaviti i za Kinu. Apelujem na strukturu u Federaciji BiH da to uradimo zajedno kako bismo omogućili ljudima koji se bave proizvodnjom crvenog mesa da mogu da prodaju svoje proizvode na ta važna tržišta”, ustvrdio je juče Košarac.\n“U suprotnom, sa zakonom se možemo u blatu valjati godinama jer je to onda politička priča. Popis bi koštao oko 25 miliona KM”, ispričao je izvor “Nezavisnih”, dodajući da Evropa prije nego što odobri uvoz nečega iz BiH želi da zna čime BiH raspolaže kako se ne bi dešavao reeksport određenih proizvoda, s čim je BiH već imala problema – od oraha, jabuka do mesa u Tursku.\n“Pomenuto istraživanje će realizovati sve tri statističke institucije na osnovu zajedničke metodologije, a u RS će biti obuhvaćeno 78 popisnih krugova, odnosno 5.400 domaćinstava”, rekli su “Nezavisnim” u Republičkom zavodu za statistiku.\nTagovi: popis poljoprivredesavjet ministara bihzavod za statistiku


Automobili odavno više nisu samo obična prevozna sredstva, već su uz napredak tehnologije dobijaju mnoge značajne pogodnosti, kako za bezbednost tako i udobnost i poboljšano iskustvo vožnje, pa tako doprinose većem užitku tokom svakodnevice.\nSa druge strane, stariji automobili nemaju sve te sposobnosti, dok su zbog svoje pređene kilometraže podložniji kvarovima. U tim slučajevima je neophodno imati broj brze i efikasne šlep službe, koja će vam pomoći u najkraćem mogućem roku.\nBitno je imati u vidu da službe zadužene za transport pokvarenih vozila, rade na bazi formiranja cena šlepa po kilometru, tako da ukoliko idete na malo duži put, svakako pre toga posetite servisera.\nRedovno servisiranje vozila je neophodno zbog celokupne bezbednosti u saobraćaju, a u nastavku teksta pročitajte zanimljivosti o automobilima koje verovatno niste znali.\nAutomatsko parkiranje - rešenje problema neiskusnih vozača?\nPored neophodnih sitnica koje svaki automobil mora imati za udobniju vožnju ili za nepredviđene situacije, postoje i značajna tehnološka unapređenja za automobile, koja dodatno olakšavaju vožnju, a automatsko parkiranje je jedna od njih.\nParkiranje je u pojedinim situacijama, poput gradske gužve, zaista pravi izazov, pogotovo za one malo neiskusnije vozače. Rešenje tog problema dolazi u opciji automatskog parkiranja. Ona vam pruža mogućnost da se opustite u svom sedištu, dok se automobil samostalno parkira.\nIako zvuči skoro pa nerealno i poprilično skupo, automatsko parkiranje je moguće na pojedinim pristupačnim modelima za prosečnog potrošača, poput Ford Focus-a i Renault Megane-a.\nOva opcija je sjajna ukoliko parkiranje predstavlja problem zbog skučenosti prostora, pa i najmanja greška može izazvati grebanje automobila. Međutim, svim neiskusnim vozačima se prvo savetuje da nauče parkiranje, a da pomenutu opciju koriste po potrebi, zbog toga što će im u pojedinim situacijama zaista biti potrebna veština parkiranja.\nRazličita temperatura unutar vozila za svakog putnika\nPojedini automobili srednje i visoke klase poseduju opciju koja omogućava putnicima da podese temperaturu pojedinačno u skladu sa potrebama. Sigurno ste se mnogo puta našli u situaciji da se ne slažete sa saputnicima oko temperature unutar automobila.\nPomenuta opcija rešava taj problem, zahvaljujući složenoj distribuciji vazduha koja omogućava svakom putniku da podesi temperaturu kakvu želi. Pri takozvanoj višezonskoj kontroli klime, svaki putnik dobija svoje opcije za podešavanje.\nVazduh u kolima može biti znatno čišći\nZa one koji imaju problema sa alergijama, odlično rešenje mogu biti automobili sa prečišćivačima vazduha u kolima koji izbacuju 80% alergena iz automobila. Na taj način, vaše vozilo može biti prostor koji je najbezbedniji za vas u tom pogledu.\nPomenuti filteri blokiraju i druge štetne gasove koji ulaze u vaš automobil, te predstavljaju sjajan način da udišete kvalitetan vazduh tokom vožnje.\nPreglednost puta u mraku je značajna za bezbednost u saobraćaju\nBezbednost na putu je poprilično značajna učesnicima u saobraćaju, pa se najveći proizvođači automobila trude da je unaprede inovativnim rešenjima. Vožnja po mraku često može biti problem, pogotovo na slabo osvetljenim putevima, gde ponekad ni odlična prednja svetla na automobilu nisu dovoljna.\nUpravo zbog toga, nemački proizvođači automobila poput BMW-a, Mercedes-a i Audi-a rade na tehnologiji koja pomaže vozačima da uoče ljude i životinje u mraku. Ova napredna tehnologija radi po principu prepoznavanja temperature tela čoveka ili životinje koji se nalaze u blizini puta. Na taj način pomaže vidljivosti u saobraćaju i smanjuje stres vozačima koji često putuju noću.\nPrepoznavanje vremenskih uslova za sigurnu vožnju\nVremenske prilike često mogu biti uzročnik smanjivanja koncetracije vozača na putu, a najviše kada se desi iznenadna oluja sa oblinim padavinama.\nMnoga vozila imaju opciju prepoznavanja temperaturnih prilika, te vam na kontrolnoj tabli mogu pokazati povećavanje i smanjivanje temperature. Takođe, ovo je posebno značajno u zimskim uslovima kada može doći do zaleđivanja puta, gde gume mogu proklizati i izazvati saobraćajnu nezgodu.\nNeka vam pogled sve vreme bude usmeren na put\nTokom vožnje je potrebno biti koncetrisan na saobraćaj, kako bi mogli da adekvatno reagujemo. Mnogi ovo pravilo ne poštuju, pa koriste telefon tokom vožnje ili rade nešto drugo, što bi moglo da skrene pažnju sa puta.\nIz tog razloga, sve veći broj savremenih automobila poseduje takozvani heads-up display (HUD) koji prikazuje najbitnije informacije, poput brzine vožnje, na prednjem staklu automobila. Ova opcija pruža vozačima mogućnost da isprate sve ono što je bitno za sam put, a da pritom ne skreću pogled sa puta.\nVelike kompanije koje se bave proizvodnjom automobila, usmeravaju sve veći fokus na bezbednost u saobraćaju. Savremenim naprednim opcijama povećava se i komfor tokom vožnje, te i vozači rado prihvataju pomenute inovacije. Detaljnije se informišite o ovim opcijama i odaberite savremen automobil sa opisanim opcijama za bezbednu vožnju!\nzanimljivosti / automobili /\n← Prečišćavanje vazduha u kabini automobila\nProverite rad auto klime pre nego počnu vrućine →


Bivši saradnik NSA: I Obama bio prisluškivan kao senator : Nadlanu.com\nBivši saradnik NSA: I Obama bio prisluškivan kao senator\nObjavljeno 23. juna 2013. / 22:16:08\nTajs, koji je dve decenije radio u obaveštajnom sektoru, američkoj javnosti je postao poznat 2005. godine, kada je preko dnevnika "Njujork tajms" otkrio detalje o nelegalnom prisluškivanju koje je preko NSA sprovodila administracija bivšeg predsednika Džordža Buša mlađeg.\nOn je sada, nakon što je bivši saradnik Centralne obaveštajne agencije (CIA) i NSA Edvard Snouden javno saopštio detalje o radu NSA, izašao sa novim šokantnim podatkom da je ova služba 2004. godine, između ostalih, prisluškivala i tadašnjeg senatora Baraka Obamu.\n"Držao sam te papire u rukama, slušani su svi - članovi Kongresa i Senata, sudije, advokati, zaposleni u Stejt departmentu, kao i ljudi koji rade u Beloj kući", izjavio je Tajs, a prenose mediji u Americi.\nPet najčešćih znakova da vam neko prisluškuje telefon!\nHitan razgovor Putina i Obame zbog obaranja aviona\nNema načina da zaštitite privatnost: Poruke i mejlovi se…\nPrema njegovim rečima, tada je dobio spisak telefonskih brojeva "40-godišnjeg čoveka, koji bi hteo da bude senator u Ilinoisu".\nNekoliko nedelja pre Tajsa, slične podatke je izneo Snouden, koji je potom pobegao u Hong Kong, a prema poslednjim informacijama nalazi se u Moskvi, gde je, prema rečima zvaničnika Ekvadora, danas zatražio azil od te zemlje.


Direktorka leskovačkog Centra za stručno usavršavanje podnela ostavku, JS ulazi u gradsku vlast : Društvo : Južne vesti\nDirektorka leskovačkog Centra za stručno usavršavanje podnela ostavku, JS ulazi u gradsku vlast\n17:42, 23. 3. 2021.\nFotelja Centra za koalicioni mir; foto: M. M/Južne vesti\nPosle tri godine na mestu direktora Centra za stručno usavršavanje Emina Jovanović podnela je ostavku, saopštio je danas gradonačelnik Leskovca Goran Cvetanović i dodao da će novi direktor biti neko iz Jedinstvene Srbije čije ime će biti poznato do sednice Skupštine zakazane za 31. mart. Iz Jedinstvene Srbije kažu da će se sve konkretno znati nakon skupštinskog zasedanja, a da do tada ne žele ništa da komentarišu.\nCentar za stručno usavršavanje u Leskovcu postoji već 10 godina, a prema rečima sada već bivše direktorke, ove ustanova je i u 2020. godini dobro poslovala.\nPoslednjih godina u Centru za stručno usavršavanje postignut je veliki napredak. Nadam se da ćete i dalje davati svoj doprinos razvoju ove ustanove i pored toga što ste podneli ostavku na ovu funkciju - rekao je Cvetanović.\nJedinstvena Srbija postaje deo gradske vlasti\nGradonačelnik Leskovca najavio je da će novi direktor Centra biti neko iz Jedinstvene Srbije, a ko će to biti, kako je rekao, znaće se na sednici Skupštine 31. marta.\nJedinstvena Srbija je već u koaliciji sa SPS-om, oni jesu kritički nastupali, ali su te njihove kritike bile na mestu. Mi smo se trudili da te njihove predloge i sugestije usaglasimo, što je vrlo važno. Naš cilj je da pružimo šansu svima, pogotovo mladim ljudima koji su svoje fakultetske diplome stekli sa najvećim prosekom - rekao je Cvetanović.\nIako je gradonačelnik ovom najavom obelodanio da će JS postati deo gradske vlasti, iz odbora Palmine stranke u Leskovcu nisu želeli da otkrivaju detalje.\nSve će se znati nakon skupštinskog zasedanja, tako da ćemo tek tada moći da pričamo konkretno - rečeno nam je iz leskovačkog odbora Jedinstvene Srbije.\nPodsetimo, dok su pregovori u toku, nakon izbora je vlast u Leskovcu formirala koalicija oko SNS, zatim SPS i troje samostalnih poslanika, dok JS nastupa zajedno sa Grupom građana "Gojko Veličković" i oni zajedno imaju 9 predstavnika u lokalnom parlamentu.\n*Napomena: Administrator sajta isključio je komentare na ovu vest nakon primećenog pojačanog organizovanog komentarisanja, takozvanog botovanja.\nCentar za stručno usavršavanje u obrazovanju, imenovanje direktora, Jedinstvena Srbija, Leskovac\nOdbornici usvojili rebalans vlasotinačkog budžeta, još novca za Vodovod i Komunalac


- Dečak se popeo na top u prisustvu roditelja, izbacio ga malo iz ležišta, a kako se top klackao tako ga je udario pravo u vilicu - rekao je za "Blic" jedan od pripadnika obezbeđenja Beogradske tvrđave.\nPosetioci zagledaju, ali i diraju eksponate\nRadnik službe obezbeđenja zatim je telefonom obavestio čuvara Vojnog muzeja da je došlo do povređivanja deteta, nakon čega je intervenisala Hitna pomoć. Mališan je prvo prebačen na odeljenje neurologije, gde su vršeni detaljni pregledi, a zatim na maksilofascijalnu kliniku gde je, kako saznajemo, operisan.\nMinistarstvo odbrane saopštilo je da je proverom utvrđeno da nije bilo pomeranja nijednog topa.\nZabrana penjanja po eksponatima\n- Nakon poziva, dežurni Vojnog muzeja pomogao je detetu i pozvao Hitnu pomoć koja je ubrzo stigla. Pošto je Hitna pomoć u pratnji roditelja odvezla dete u Urgentni centar, dežurni Vojnog muzeja, čuvar i radnik obezbeđenja Beogradske tvrđave obišli su sve izložbene topove na bedemu Beogradske tvrđave i utvrdili da su svi na svom mestu i da nema nijednog pomerenog topa - saopštili su iz Ministarstva odbrane.\nOni su posebno skrenuli pažnju na jedan detalj.\n- Ispred izloženih eksponata jasno je istaknuto upozorenje na srpskom i na engleskom jeziku da je penjanje na eksponate zabranjeno, što, nažalost, pojedini posetioci tvrđave ne poštuju.\nAtraktivni eksponati u Vojnom muzeju\nReporteri "Blica" tokom današnjeg dana su obišli deo ispred Vojnog muzeja i konstatovali da su svi topovi na svom mestu, ali i da mnogi ne poštuju pravila ponašanja, te da se penju na izložene eksponate.


► Nova stranka: Demonstracija sile pokazatelj kako će režim da završi vladavinu\nU saopštenju se navodi da je "dokaz za to demonstracija sile režima, koji je besomučno bacao suzavac na demonstrante, ali i prekomerna upotreba sile prema brojnim medijskim ekipama, koje su samo radile svoj posao".\n"Tako su agencija Beta, Televizija N1 i portal Nova.rs prijavili brutalne atake policije na njihove zaposlene, koji ... ničim nisu ugrozili rad organa reda i mira, niti na drugi način učestvovali u nemirima", navodi se u saopštenju.\nNova stranka piše da ona godinama upozorava na "nedopustivo gaženje medija od strane režima, koje je protekle noći preneto i u bukvalno značenje, nakon dugogodišnjeg niza uvreda i pritisaka na novinare, koji odavno poprimaju zabrinjavajuće razmere".\n"Od sramnih pokušaja da se žene koje se bave javnim poslom, prikažu kao telesni objekti, težeći da na taj način dovedu u pitanje njihov kredibilitet kao osoba ili profesionalaca, do pretnji na društvenim mrežama, pa sve do privođenja pojedinaca tokom vanrednog stanja, jasno je da su glavna meta režima zapravo svi građani Srbije, kojima žele da uskrate pravovremeno, objektivno i istinito informisanje", navodi Nova stranka.\nU saopštenju piše da je, "nažalost, taj model ponašanja primećen i kod pojedinih demonstranata, te je tako i ekipa RTS prijavila napad nepoznatih lica u Nišu".\nNova stranka ponavlja da je "oduvek pružala i nastaviće da pruža punu podršku retkim predstavnicima slobodnog novinarstva u Srbiji, koji se trude da opstanu na zatrovanom medijskom nebu i da građanima prikažu pravu sliku onoga što se dešava na ulicama".\nNova stranka uz to "apeluje na novinare da čuvaju čast svoje profesije i, uprkos napadima i pritiscima, nastave da izveštavaju građane o svemu što ih, umesto ka Evropskoj uniji i evropskom standardu života, vuče nazad, u najmračniju deceniju novije srpske istorije".\n"Pozivamo obe strane, koje su ostavljene da se tuku u oblacima suzavca, na uzdržanost, jer ništa nije vredno života ljudi, a posebno ne ovaj kriminalni režim koji je više puta dokazao da mu bilo šta što služi očuvanju vlasti nije strano. Umesto da nabavljaju respiratore, oni suzavcem guše i ono malo slobodnog vazduha koji je preostao u Srbiji", poručila je Nova stranka.


TEKST ZAKONA O SPREČAVANJU KORUPCIJE U FINALNOJ PRIPREMI: Održan razgovor sa izvestiocem Evropskog parlamenta za Srbiju i predsedavajućim Spoljnopolitičkom odboru EP\nMinistar za evropske integracije u Vladi Republike Srbije, Jadranka Joksimović, razgovarala je sa izvestiocem Evropskog parlamenta za Srbiju i predsedavajućim Spoljnopolitičkom odboru EP (AFET), Dejvidom Mekalisterom.\nNa sastanku je bilo reči o komentarima i mišljenjima na nacrt Rezolucije Evropskog parlamenta, aktivnostima u procesu pristupanja EU, situaciji u regionu i drugim temama.\nJoksimović je potvrdila da je Srbija maksimalno posvećena nastavku procesa pristupanja i sprovođenju reformi koje su kroz primenu evropskih normi i standarda u funkciji stvaranja moderne države.\nOna je posebno, u tom kontestu, naglasila značaj reformi u poglavljima 23 i 24, oblast pravosuđa, borbe protiv kriminala i korupcije, manjinskih prava, medijskih sloboda.\nJoksimović je istovremeno naglasila da je Vlada prihvatila i uvažila sve preporuke Venecijanske komisije oko ustavnih amandmana u oblasti pravosuđa i sprovela transparentan i inkluzivan proces javne debate.\nTakođe, kako je podsetila, Vlada je usvojila Predlog Zakon o besplatnoj pravnoj pomoći, kao i Predlog Zakona o zaštiti podataka ličnosti, dok je u finalnoj pripremi zakon o sprečavanju korupcije.\nPrema njenoj oceni, to su zakoni iz Poglavlja 23 na osnovu kojih se donosi odluka o otvaranju novih poglavlja.\nSrbija očekuje da tokom austrijskog predsedavanja Savetu EU otvori najmanje tri poglavlja što bi, kako je ukazala, bila potvrda da se napori Srbije u sprovođenju reformi primećuju i cene.\nMekalister je izrazio uverenje da će poslanici Evropskog parlamenta značajnom većinom usvojiti izveštaj o Srbiji i da će time, još jednom, biti iskazana podrška evropskom putu naše države, koja bi trebalo da bude valorizovana i otvaranjem novih poglavlja.\nOn je potvrdio da će nastaviti da podžava naš evropski put, i objasnio da veruje u iskrenu posvećenost Srbije procesu evropskih integracija.\nMekalister je preneo da smatra da je Srbija bitan činilac stabilnosti regiona, i posebno akcentovao značaj reformi u poglavljima 23 i 24.\nOn je naglasio da su reforme u Srbiji dale rezultate i da se naša država potvrdila kao važan i aktivan partner EU.\nIzvor: Izvod iz vesti Press službe Vlade Republike Srbije, 06.10.2018.


Legija arheologa u maršu kroz Srbiju - Sputnjik Srbija\n01:53 23 Jun 2021\nLegija arheologa u maršu kroz Srbiju\n12:01 08.09.2018 (osveženo 12:27 08.09.2018) Preuzmite kraći link\nNa koji su se sve način društvene i političke promene, nastale po okončanju Velikog rata, odrazile na razvoj jezičkih normi slovenskih jezika u posleratnom periodu?\nKako su u svemu tome prošli Srbija i srpski jezik i da li je tačno da ne umemo da učimo iz grešaka koje uporno ponavljamo? To su neka su od pitanja na koje će u emisiji „Orbita kulture“, neposredno po okončanju Kongresa slavista koji je i otvorio tu temu, odgovore pokušati da daju univerzitetski profesori Miloš Kovačević, Vesna Matović i Aleksandar Milanović.\nKako će se predstaviti naša književnost na ovogodišnjem međunarodnom sajmu knjiga u Moskvi, saznaćemo od Mladena Veskovića, višeg savetnika u Ministarstvu kulture, priređivača antologije srpske proze upravo prevedene na ruski jezik, jedne od knjiga koje će biti predstavljene na štandu Srbije.\nO čemu govori i na šta nas opominje izložba „Sećanje na jugoslovenske umetnike revolucije“, koja je nedavno otvorena u Galeriji Doma vojske, kako je propaganda ustuknula pred istinskim talentima jednog Lubarde, Milunovića, Berbera, Bijelića, Miće Popovića, otkrivaju nam autorka postavke Jelena Knežević i istoričar umetnosti Nikola Kusovac.\nA kakva sve iznenađenja očekuju svetske arheologe okupljene na Limes kongresu u Viminacijumu, pokušaćemo da saznamo od Miomira Koraća, direktora Arheološkog instituta i rukovodioca Naučnog projekta Viminacijum, koji je i domaćin pomenutog kongresa.


U vreme prvomajskih praznika, 01, 02, i 03. maja 2009. godine, dežurna služba hitnih intervencija Javnog preduzeća “Gradsko stambeno” radiće sa povećanim brojem ekipa od 0-24 časa na otklanjanju kvarova na vodovodu i kanalizaciji, zajedničkih delova elektro instalacija, liftova, hidrofora i hidrocila.\nU vreme uskršnjih praznika, 17, 18, 19. i 20. aprila 2009. godine, dežurna služba hitnih intervencija Javnog preduzeća “Gradsko stambeno” radiće sa povećanim brojem ekipa od 0-24 časa na otklanjanju kvarova na vodovodu i kanalizaciji, zajedničkih delova elektro instalacija, liftova, hidrofora i hidrocila.\nPetak, 13. Februar 2009.\nTokom drugog dana praznika Dana državnosti Republike Srbije, u ponedeljak 16. februara, JP "Gradsko stambeno" neće raditi.\nMeđutim, dežurna služba hitnih intervencija radiće od 0-24 časa, na otklanjanju kvarova na vodovodu i kanalizaciji, zajedničkih delova elektro instalacija, liftova, hidrofora i hidrocila.\nSlužbu hitnih intervencija možete dobiti na telefone:\n3950-300 i 3950-301.\nPovećan broj neovlašćene upotrebe specijalnih ključeva\nStručne službe JP “Gradsko stambeno” su u poslednjih mesec i po dana, češće nego inače, nailazile na slučajeve zloupotrebe ključeva za prinudno otvaranje prilaznih vrata lifta.\nRadi se o specijalnom ključu koji je u najvećem broju slučajeva trouglastog oblika i služi za otvaranje prilaznih vrata lifta pri zaglavljenju lift kabine, odnosno osoba u liftu. Iz bezbednosnih razloga ključ za ovu namenu treba da ima isključivo ovlašćeni serviser lifta, ali sve češće ga imaju i stanari, jer ga nažalost nije teško nabaviti na tzv. buvljim pijacama.\nU vreme novogodišnjih praznika, 01., 02., 03. i 04. januara 2009. godine kao i za vreme Božića 07. januara 2009. godine, dežurna služba hitnih intervencija Javnog preduzeća “Gradsko stambeno” radiće sa povećanim brojem ekipa od 0-24 časa na otklanjanju kvarova na vodovodu i kanalizaciji, zajedničkih delova elektro instalacija, liftova, hidrofora i hidrocila.


Uhapšeni u Italiji zbog ilegalne prodaje pasa sa srpskim čipom! | Djole.dog\nSrbi koji su uhapšeni u Italiji zbog ilegalne prodaje pasa, štenad sa srpskim čipom su prodavali za 1.000 evra. Oni nisu “radili sami” i sarađivali su sa mnogim licima u ovom krivičnom delu.\nItalijanska policija zaplenila je čak 105 štenadi koji su čuvani na dve farme u Italiji. Karabinjeri su zaplenili štenad zlatnog retrivera, labradora, francuskog buldoga i bostonskog terijera. Lokalni mediji su preneli da su gotovo svi psi imali mikročipove iz Srbije.\nPhoto: Carabinieri/RAS Srbija\nOva organizovana banda je “pala” nakon istrage koja je pokrenuta prošle godine u maju, a činili su je Srbin (37) i Srpkinja (29), a sa njima i Italijan (46) i Italijanka (44).\nKako je otkrivena? Njih četvoro su pse prodavali preko veb sajta po ceni od 1.000 evra, a tražili su depozit iznosu od 800 evra. Međutim, pakleni plan je krenuo po zlu kada su počeli da se javljaju brojni nezadovoljni kupci, žaleći se da psi nisu isti kao oni na fotografijama postavljenih na sajtu.\nNajzad, 31. jula, policija je u društvu veterinara upala na obe farme odjednom, u Jolandi i Gambulagi. Oduzeto je nekoliko telefona od pomenute četvorke, kao i obimna dokumentacija, uključujući i veterinarske evidencije.


Nov 8, 2018 fišing, Kaspersky Lab\nAnti-fišing sistem kompanije Kaspersky Lab sprečio je više od 137 miliona pokušaja da se posete lažne veb stranice u trećem kvartalu 2018. godine. Ovaj broj je prevazišao onaj u drugom kvartalu za 27,5%, što pokazuje brz porast u broju fišing napada. Ovo i drugi nalazi su dokumentovani u izveštaju ,,Spam i fišing u trećem kvartalu” kompanije Kaspersky Lab.\nFišing se često smatra jednom od najsloženijih vrsta sajber-napada, s obzirom na to da se zasniva na tehnikama socijalnog inženjeringa i da može proći nezapaženo.\nU većini slučajeva, prevaranti stvaraju repliku poverljive stranice, navodeći žrtvu da unese svoje akreditive zajedno sa drugim vrednim informacijama ili da plati nepostojeće usluge. Posledice ovakvih napada mogu varirati, od gubitka novca do ugrožavanja čitavih entiteta, gde zaposleni nisu bili dovoljno pažljivi pa su prevarantima dali akreditive potrebne da pristupe sistemu.\nSve u svemu, otkriveno je 137,382,124 pokušaja da se posete fišing veb stranice, što je više od polovine zabeleženih napada u čitavoj 2017. godini. Brz porast fišing napada je nastavak trenda postavljenog ranije u godini, s obzirom na to da je došlo do povećanja broja fišing napada u svakom kvartalu 2018. godine.\nFinansijski segment je bio naročito pogođen: više od trećine svih fišing napada je bilo usmereno na banke, platne sisteme i elektronsku trgovinu. Ove aktivnosti su dalji nastavak trenda iz drugog kvartala, kada je broj bio preko 20%.\nZemlja sa najvećim procentom napadnutih korisnika u trećem kvartalu bila je Gvatemala sa gotovo 19%, čime je premašila lidera iz prethodnog kvartala – Brazil. Brazil je sada bio drugi po redu sa 18,6% napadnutih korisnika. Treće mesto je zauzela Španija, sa 17,5% korisnika izloženih fišing napadima.\n,,Već neko vreme vidimo da raste broj pokušaja fišing napada. Mnogi faktori utiču na takav rast, kao što je sposobnost prevaranata da smišljaju nove šeme i trikove. Oni takođe pozajmljuju ideje stranih ,,kolega” i koriste ih na lokalnim tržištima kao sredstva komunikacije, što dalje pomaže njihovom razvoju. Na primer, u trećem kvartalu aktivno su usmeravali korisnike na lažnu veb stranicu predajnicima i lažnim obaveštenjima, kao i eksploatisanjem vesti o novom izdanju telefona iPhone. Kako se pojavljuju nova tehnološka i informativna ažuriranja, kriminalci počinju da ih eksploatišu”, rekla je Nadežda Demidova (Nadezhda Demidova), istraživač bezbednosti u kompaniji Kaspersky Lab.\nEksperti kompanije Kaspersky Lab savetuju korisnike da preduzmu sledeće mere kako bi se zaštitili od fišing napada:\nUvek proverite da li su veb adresa i e-mail adresa pošiljalaca tačne pre nego što kliknete bilo šta. Još bolje, nemojte kliknuti na link, već ga ukucajte u pretraživač kako biste bili sigurni da ime linka u poruci ne vodi na neki drugi link. Ako niste sigurni da je veb lokacija/pošiljalac pravi i siguran, nikada ne unosite akreditive. Ukoliko mislite da ste uneli svoje korisničko ime i lozinku na lažnu stranicu, odmah promenite svoju lozinku!\nKoristite samo sigurnu vezu, posebno kada posećujete osetljive veb stranice. Nemojte koristiti nepoznatu ili javnu Wi-Fi mrežu koja nije zaštićena lozinkom. Za maksimalnu zaštitu koristite VPN rešenja koja šifruju vaš saobraćaj, kao što je Kaspersky Secure Connection. Ako koristite vezu koja nije bezbedna, sajber-kriminalci mogu da vas neprimetno preusmere na fišing stranice.\nKoristite odgovarajuće bezbednosno rešenje sa tehnologijama za uklanjanje fišing napada koje su bazirane na ponašanju, kao što su Kaspersky Security Cloud i Kaspersky Total Security, koji će vas upozoriti ukoliko pokušate da posetite veb stranicu sa fišingom.


Evropa Author:\tBudimir Svilar - 29/04/2015\nCrvena Zvezda ni u jednom momentu nije dopustila da Cedevita oseti da može da napravi brejk u finalnoj seriji ABA lige, i posle prve dve utakmice odigrane u Pioniru ima vođstvo od 2-0. Međutim, Cedevita je u takvom problemu bila i u polufinalu kada je Budućnost dobila prva dva meča, da bi Zagrepčani na kraju pobedili tri puta za redom i našli se u finalu takmičenja.\nCrvena Zvezda u principu ima tri meč lopte, pa Cedevita nije u situaciji da ima slabo veče ni u jednoj od narednih utakmica. Najveća problem za domaću ekipu će biti pronalaženje načina da koliko-toliko odigraju ravnopravno pod koševima, gde Crvena Zvezda ima ogromnu prednost zahvaljujući činjenici da u svojim redovima ima Bobana Marjanovića, rekordera po broju skokova u jednoj sezoni Evrolige.\nCrveno-beli su nadomak svog prvog trofeja u takmičenju, a drugog u sezoni, pošto su već osvojili kup Srbije. Protivnik je ekipa koja je ove sezone takođe nastupala u Evroligi, ali nije uspela da se plasira u Top 16. U sasatavu Beograđana ina malih problema sa povredama (Cirbes, Jović, Lazić), ali postoje šanse da se i oni nađu na parketu .\nCedevita je do pre tri godine imala više uspeha u mečevima sa ”crveno-belima”, a onda se stvar preokrenula, pa je Crvena Zvezda pobedila šest puta na poslednjih sedam utakmica, uključujući i četiri za redom koje su odigrane ove sezone.\nTags:ABA, Boban Marjanović, Cedevita, Crvena Zvezda, evropske lige, Top 16\nSuper reporter – Mario Kitić


Malozvornički ribolovci objavili rat velikom istrebljivaču riba iz jezera\nHoće da proteraju kormorane zauvek\nMALI ZVORNIK - Drinsko jezero, kraj Malog Zvornika, nedavno su napustili kormorani, ostavljajući za sobom opustošen riblji fond. Dragan Kostadinović, predsednik Skupštine sportskih ribolovaca "Drinsko jezero" iz Malog Zvornika, kaže da je oko 3.000 kormorana pojelo oko 120 tona ribe za stotinak dana, koliko su ove ptice zimus boravile na jezeru.\n- Zbog zabrane lova na kormorana, jedino što možemo jeste da ih iz brzih čamaca plašimo i teramo, kao i da od starih paleta napravimo skloništa za ribe. Za nabavku ove opreme biće nam potrebno novca i zbog toga ćemo uskoro, uz nalaz stručnjaka za Zaštitu prirode, uputiti zahtev Vladi Republike Srbije za finansijsku pomoć - kaže Kostadinović.\nPrema njegovim rečima, kada malozvornički ribolovci primene ove mere za borbu protiv kormorana, ovaj istrebljivač ribe će napusti područje Zvorničkog jezera.\n- Ali, to znači "brigo moja pređi na drugoga", jer će kormorani otići uzvodno ili nizvodno i praviće probleme na drugom mestu - smatra Kostadinović.\nKormoran pripada vrsti nesita, leti brzinom od 60 kilometara na čas, a koristeći vazdušne struje bez odmora može da preleti i do hiljadu kilometara. Gnezdi se na dalekom severu Evrope, a na naš prostor dolazi početkom zime i tu ostaje do proleća. Evropska zajednica je 1980. godine proglasila kormorane za ugroženu vrstu, kada je i uvedena je zabrana na njihov lov. Zbog ogromne štete koju nanose ribljem fondu i brzog razmnožavanja, zabrana lova na kormorane je ukinuta pre deset godina, ali je u Srbiji još na snazi.\nPametnima tesno među prosečnima\nPrvomajski uranak uz rokere, konje i bika na ražnju\nĐurine makaze neće u penziju\nMihailo Reljić pola veka bavi se enigmatikom\nPozdrav iz Šapca odlazio u beli svet još u pretprošlom veku


Sutra o unapređenju ekonomske saradnje sa Rusijom\n24.04.2013. / 11:15\nSARAJEVO, U Sarajevu će sutra biti održana konferencija “BiH i Ruska Federacija – mogućnosti unapređenja ekonomske saradnje”, koju organizuje Spoljnotrgovinska komora BiH u saradnji sa ruskom Ambasadom u BiH.\nKonferencija će biti održana u prostorijama Spoljnotrgovinske komore BiH sa početkom u 10.00 časova, a izjave za medije u 9.40 časova – najavljeno je iz Spoljnotrgovinske komore BiH.\nSpoljnotrgovinska komora BiH planirala je tokom ove godine više aktivnosti na polju jačeg povezivanja kompanija iz BiH i Rusije, s ciljem intenziviranja međusobne ekonomske saradnje, a sutrašnja konferencija predstavlja prvi korak u tim aktivnostima.\nNa konferenciji će se obratiti predstavnici Ministarstva spoljne trgovine i ekonomskih odnosa BiH, Ministarstva inostranih poslova BiH, Ambasade Ruske Federacije u BiH, predstavnik Privredne komore Ruske Federacije i domaćina Spoljnotrgovinske komore BiH.\nU drugom dijelu, biće predstavljeni primjeri dosadašnje uspješno realizovane ekonomske saradnje. Srna\nTagovi: konferencijarusijasaradnjasarajevospoljnotrgovinska komora bih


IVICA U ČUDU\nIVICA U ČUDU\nMinistar spoljnih poslova: Čudi me da ne traže da i Srbija promeni ime\nMinistar spoljnih poslova Ivica Dačić izjavio je da inicijativa SDA o promeni imena Republike Srpske ne može da uspe, jer je u suprotnosti sa Ustavom BiH.\nTakođe, kako je rekao, toje i u suprotnosti sa Dejtonskim sporazumom, a sve to predsatvlja nastavak destruktivne i antisrpske politike. "Čudi me da ne traže da i Srbija promeni ime", rekao je Dačić novinarima u Beogradu.\nDačić je rekao da Dejtonski sporazum međunarodno važeći dokument i da promena imena Srpske apsolutno nije tema o kojoj može da se raspravlja. "Potrebna je promena Ustava, a nema ničega bez saglasnosti sva tri naroda i dva entiteta", rekao je Dačić.\nOn je istakao da takve ideje služe u propagandne svrhe i za destabilizaciju BiH. "Ovo je nastavak destruktivne politike i od toga neće biti ništa", rekao je Dačić.\nUpitan da li veruje da mogu da odustanu od podnošenja incijative, Dačić je rekao da ne zna da li će ta ideja uopste biti na bilo koji način institucionalizovana, ali je istakao da nema šanse za uspeh.\n"To udara direktno u Ustav koji je propisan Dejtonom, tako da to samo govori o tome da je to postao vladajući trend kod nekih naroda, a to je antisrpska politika i da misle da tako dobijaju neke političke poene", rekao je Dačić.\nOn je dodao da Srbija želi upravo suprotno - stabilnu i mirnu BiH i prosperitetnu RS koja će imatio najbolje veze sa Srbijom.


Libiji preti humanitarna kriza, a Evropi novi talas izbeglica, upozorava se u poverljivom polugodišnjem izveštaju spoljne službe EU, prenosi nemački magazin Špigel.\nU izveštaju, koji se tiče obnavljanja misije EU "Sofija", ukazuje se na opasnost ponovnog povećanog kretanja izbeglica preko mora ka Evropi.\nPrema izveštaju stanje u Libiji, kao i kaznenim logorima oružanih snaga se pogoršava, pa sve više ljudi beži iz te zemlje.\nPrema proceni spoljne službe EU libijska obalska straža, u slučaju dalje eskalacije, ne bi bila u mogućnosti da deluje.\n- Brza evropska reakcija bila bi tada potrebna - navodi se u izveštaju o misiji "Sofija", koju ne podržavaju neke zemlje članice EU, među kojima su Italija i Austrija.\nVojna misija EU za suzbijanje krijumčarenja ljudi i spašavanja izbeglica je u martu prošle godine zaustavljen, nakon što se Italija usprotivila da brodovima misije omogući usidrenje u njenim lukama, uz obrazloženje da je Italija prepuštena sama sebi sa problemom izbeglica.\nUkupno je 45.000 izbeglica spašeno iz mora i doveženo u Italiju.


Dea Džanković – Nezaborav - Mikser Festival 2021 Skip to main menu\nDea Džanković – Nezaborav\nSerija analognih fotografija pod nazivom “Nezaborav” je odrađena u septembru 2020. godine na velikom ratnom ostrvu u Beogradu.\nKoncept fotografija i osamljene figure u crvenom koju predstavlja je nastao kao ideja manifestacije sećanja kolektivnog nesvesnog određenog lokaliteta. Ovo je spomenik koji se ne bavi javnim pripovedanjem jednog određenog čina ili pojedinca, već preispituje identitet jednog mesta kroz emotivni doživljaj njegove istorije. Ukoliko je premisa da sve što radimo odjekuje kroz večnost istinita, onda definitvno taj odjek ostavlja i određeni trag na tle u kojem se radnja i desila.\nS obzirom da veliko ratno ostrvo ne sadrži nikakav spomenik koji referira na njegov sam naziv i namenu koju je imalo kroz vreme, centralna figura na fotografijama služi kao simbol i amalgam njegove celokupne istorije.\nKao figura čija je namera da uznemiri posmatrača, spomenik ukazuje da kada je u pitanju spoznaja jednog mesta, ni ne moramo da znamo na intelektualnom nivou šta i kada se negde nekada desilo, što dalje izaziva poimanje vrednosti vezivanja za egzaktne istorijske podatke.\nTime što kroz univerzalno razumljivu estetiku osvešćuje prošlost i identitet mesta na nivou emocija, spomenik služi kao svojevrsna vremenska petlja koja kroz negativni otisak prošlosti upozorava na buduću mogućnost iste.


Blic i KSS predstavili Viber stikere košarkaške reprezentacije Srbije! - PORTAL\nBlic i KSS predstavili Viber stikere košarkaške reprezentacije Srbije!\nKošarkaški savez Srbije, media centar sportskog sadržaja vodećeg dnevnog novinskog izdanja i portala Srbije – Blic i Viber predstavili su izuzetno zabavni besplatni Viber stiker paket koji promoviše košarkašku reprezentaciju Srbije – favorita za osvajanje medalja na najvažnijem globalnom košarkaškom takmičenju.\nBesplatni Viber stiker paket „Košarkaška reprezentacija“ time postaje obavezan vizuelni navijački rekvizit koji će svaki ljubitelj košarke u Srbiji jedva čekati da preuzme i podeli sa svojim prijateljima, i time dokaže ljubav ka ovom sportu!\nOva selekcija košarkaških Viber stikera „orlova“ novo je remek-delo jednog od omiljenih satiričnih karikaturista Srbije, Marka Somborca iz Blica.\nTekst objavio: UrednikDatum: 08.09.2019, 22:21 08.09.2019


Susret Bogdanovića i Velijaja: Cetinje pozitivan primjer u regionu\npetak, 19 maj 2017 12:39\nGradonačelnik Prijestonice Cetinje Aleksandar Bogdanović susreo se juče sa gradonačelnikom Tirane Elionom Velijajem i tom prilikom sa albanskim kolegom razmijenio iskustva u vezi sa brojnim projektima koje realizuju dva grada.\nGradonačelnik Bogdanović je upoznao gradonačelnika Velijaja sa ključnim projektima Prijestonice, posebno onim koji se odnose na otvaranje novih radnih mjesta i privlačenje stranih investicija. On je kazao da je poseban akcenat stavljen na aktivnosti iz oblasti međunarodne saradnje, zahvaljujući kojoj je Prijestonica Cetinje, u prethodne četiri godine, ostvarila donacije od preko 19 miliona eura.\n- Današnji sastanak bio je prilika i da razgovaramo o pravcima buduće saradnje dva grada, pri čemu smo identifikovali ključne oblasti u kojima ćemo zajednički djelovati u narednom periodu, kao što su projekti prekogranične saradnje koju možemo razviti na obostranu korist - kazao je gradonačelnik Bogdanović.\nGradonačelnik Tirane Elion Velijaj kazao je da mu je bilo zadovoljstvo ugostiti Gradonačelnika Cetinja i naglasio da je Cetinje pozitivan primjer u regionu na koji način se vodi lokalna samouprava.\n- Bez obzira koje je veličine grad, dosta toga što funkcioniše u jednoj sredini može se implementirati u drugoj – kazao je Velijaj i dodao da mnogo toga što je urađeno na Cetinju, može biti uzor Tirani, kao što su, između ostalog, brojni infrastrukturni projekti. On je naglasio da željno očekuje uzvratnu posjetu, jer je, kako je kazao, Cetinje sinonim za moderno i novo.\nDva gradonačelnika su se usaglasila sa će ubuduće raditi na razmjeni mladih ljudi kako bi se u raznim oblastima mogla uporediti međusobna iskustva.\nGradonačelnik Bogdanović je učestvovao na dvodnevnoj regionalnoj konferenciji pod nazivom “Pružanje javnih usluga u regionu Zapadnog Balkana“, koja se održava u Tirani.


Radio Boom93 :: Srbija :: Malinović: Saopštenje krije nameru da se vojska zloupotrebi u političke svrhe\nNaslovna | Info | Srbija | Malinović: Saopštenje krije nameru da se vojska zloupotrebi u političke svrhe\n10. 04. 2019. Beograd\nMalinović: Saopštenje krije nameru da se vojska zloupotrebi u političke svrhe\nBrigadni general avijacije u penziji Sreto Malinović ocenio je da se u saopštenju izdatom nakon zajedničke sednice Kolegijuma ministra odbrane i načelnika Generalštava Vojske Srbije (VS) radi o klasičnoj zameni teza iza koje se krije namera da se vojska zloupotrebi u političke svrhe.\n"Niko od onih koji protestuju nije jednu ružnu reč rekao za vojsku ili policiju, niti je pomišljao na državni udar. Traži se samo da se obezbede normalni izborni uslovi u kojima će narod imati priliku da se izjasni", rekao je Malinović, koji je i funkcioner Demokratske stranke, agenciji Beta.\nOn je rekao da vojska "nema šta da dozvoljava ili nedozvoljava", već samo treba da radi u okviru svoje Ustavom određene uloge.\nMalinović je rekao da takvo saopštenje nikada ranije nije bilo prosleđeno, niti je tako nešto bilo moguće.\n"Nadam se da će pobediti pamet i odlučnost ljudi u vojsci da služe svojoj državi i svom narodu, a ne nekakvim šarlatanima koji su u 50 godina služili vojsku tri dana", rekao je Malinović.\nPonoš: Opasna poruka\nPotpredsednik Narodne stranke Zdravko Ponoš izjavio je da je očigledno da režim pokušava da višemesečne proteste građana širom Srbije predstavi kao pretnju na koju bi trebalo odgovoriti angažovanjem Voske Srbije.\n"Ovi protesti svakako nisu pretnja za Srbiju od strane njenih građana, već predstavljaju vapaj da režim prestane da zloupotrebljava državu u svom obračunu sa građanima koji nisu deo vlasti", rekao je agenciji Beta Ponoš, koji je bivši načelnik Generalštaba Vojske Srbije.\nPonoš je istakao da su uznemiravanje javnosti, pretnje i haranga prema političkim neistomišljenicima, zloupotreba administrativnog, pravosudnog i policijskog aparata - deo Vučićeve tehnologije vlasti.\nOno što je činjeno i što se najavljuje ovim saopštenjem, deo je istog manira, ali i veoma opasan korak, dodao je Ponoš.\n"To što ministar odbrane Aleksandar Vulin ima problem sa terminologijom i što se ovim saopštenjem zarekao svom vrhovnom komandantu da ga vojska neće rušiti, jeste groteskno, ali ta glupost ne umanjuje odgovornost onih koji stoje iza ovog saopštenja, jer je poruka opasna", rekao je Ponoš.\nPonoš je objasnio da je načelnik Generalštaba Vojske Srbije Milan Mojsilović, stajući iza ovakvog saopštenja, dozvolio da se vojska koristi kao instrument vladajuće stranke u obračunu sa političkim neistomišljenicima i kao pretnja prema građanima Srbije.\nŠutanovac: Vojska se već izvesno vreme zloupotrebljava\nBivši ministar odbrane i nekadašnji predsednik DS-a Dragan Šutanovac izjavio je da činjenica da je neko u vrhu Ministarstva odbrane i Vojske Srbije odlučio da javnosti pošalje poruku da će vojska poštovati Ustav i zakone Srbije, ide u prilog sumnjama da se već izvesno vreme vojska zloupotrebljava.\n"U skaladu sa zakonom vojska ima definisane tri misije i nijedna se ne odnosi na podršku bilo kojoj političkoj opciji kako na vlasti tako i u opoziciji", rekao je Šutanovac agenciji Beta.\nŠutanovac je ocenio saopštenja MO i Generalštaba da vojska neće biti sredstvo za obaranje legitimne i legalne vlasti i da neće dozvoliti pokušaje državnog udara, kao potvrdu sumnje da postoje ozbiljni pokušaji penetracije spoljnjeg faktora kako bi se pripadnici vojske motivisali da iskorače iz svojih nadležnosti.\nOn je kazao je današnje saopštenje, iako namenjeno srpskoj javnosti, zapravo poruka spolja onima koji smatraju da se patriotska osećanja pripadnika vojske mogu zloupotrebiti i njima manipulisati u cilju sprečavanja bilo kakvog rešenja pitanja Kosova.


petak, 05 novembar 2021 10:41\nVeć od naredne 2022. godine, u specifičnoj godini za grad koji postaje Evropska prestonica kulture, nosioci oznake kvaliteta proizvoda i usluga „Najbolje iz Vojvodine“ jednom godišnje će dobiti mogućnost da se predstave na festivalu Serbia Fashion Week (SFW), kao i u inostranstvu, zahvaljujući 34 međunarodna ugovora sa kojima je Nacionalna nedelja mode ostvarila saradnju u prethodnim godinama.\nDr Nenad Ivanišević, pokrajinski sekretar za privredu i turizam je tim povodom izjavio da oznaka kvaliteta „Najbolje iz Vojvodine“ podrazumeva kvalitet proizvoda, usluga, ali i samu posećenost manifestacija, da se dodeljuje na tri godine, ali da postoji ideja da se najmanje jednom godišnje raspiše konkurs, a svake godine kontroliše ispunjenje propisanih uslova.\n- Ovaj projekat podrazumeva da se na dnevnom redu nađu oni koji su bolji. Ideja svih nas je da kažemo da je neko bolji od drugog, da ga podstaknemo da se takmiči i da istaknemo one koji su dostigli cilj - istakao je pokrajinski sekretar.\nZnačaj ovog sporazuma najplastičnije je objasnio rečima:\n- Ako znamo da je 2019-te 510 hiljada turista posetilo Vojvodinu, i ako od tog broja turista samo 1% kupi neki proizvod, poseti neku destinaciju zato što nosi oznaku „Najbolje iz Vojvodine“, mislim da smo postigli veliki uspeh. Cela ideja jeste da pokažemo svu raznolikost i kvalitet kojim Vojvodina raspolaže.\nU svom obraćanju dr Ivanišević je takođe rekao da nije bilo dileme u prepoznavanju SFW-a kao nosioca ove prestižne oznake, te da je Sekretarijat počastvovan da može da bude deo najveće srpske manifestacije posvećene modi, a koja se održava u Novom Sadu.\nNaša eminentna modna dizajnerka Svetlana Horvat, predsednik Nacionalne komore za modu Srbije i festivala Serbia Fashion Week se ispred Nacionalne nedelje mode Srbije zahvalila Sekretarijatu za privredu i turizam i dr Nenadu Ivaniševiću u nameri da ojača potvrdu kvaliteta proizvoda i usluga.\n- Ljudi su prepoznali koje su to manifestacije kojima se može podržati sve ono što jeste najbolje u Vojvodini, vodeće manifestacije koje pokrajina ima, od kojih je jedna SFW. Jako sam srećna zbog ovog potpisanog sporazuma, a mislim da će na isti način reagovati i svi drugi nosioci ove oznake zbog toga što je SFW potpisinik 34 međunarodna ugovora, i što je to festival sa najvećim brojem potpisanih ugovora u svetu, i sa ogromnim mogućnostima za promociju turizma, hrane, pružaoca usluga, kako u gradu, regionu, tako i u celom svetu - rekla je gospođa Svetlana Horvat.


Najskuplja kuća na Zlatnoj obali\nKako zamišljate najskuplji dom u San Francisku? Ni izbliza ne izgleda kao luksuzni filmski dom Kristijana Greja iz filma “50 nijansi mračnije” pa opet, ne nedostaje mu luksuz i košta neverovatnih $40 miliona.\nIako je ova kuća u San Francisku prvobitno koštala "tek" $7.8 miliona 2009. godine, nakon opsežnog renoviranja, cena je frapantno porasla. Prelepa ultra luksuzna kuća nalazi se u najprestižnijem kvartu Zlatne obale koji još nazivaju Milijarderski niz.\nKuća poseduje sedam spavaćih soba, čak osam kupatila, tri kamina, kao i fantastičnu terasu sa prekrasnim pogledom na zaliv. Ultraglamurozni dom poseduje super opremljenu kuhinju sa dve dodatne manje kuhinje, teretanu, sobu za masažu, mini SPA centar, čak dve vinoteke, kao i lift putem kojeg odlazite na krov, na kojem se nalazi terasa sa još jednom kuhinjom za partije i uživanje sa porodicom i prijateljima na otvorenom.\nNaravno, sličnost sa domom Kristijana Greja je bar u prozorima koji se prostiru od poda do plafona, pa je budućim vlasnicima zagarantovan spektakularan pogled, koji kako se ispostavlja ulazi u cenu od $40 miliona.\nZaista su pogled na Golden Gate most i ostrvo Belvedere vredni svake pare koju će zainteresovani kupac isplatiti za svoj budući dom. Zahvaljujući posebnoj vrsti zatamnjenog stakla koje vam obezbeđuje privatnost, ali vas uveče ne sputava u pogledu, ova kuća ima dodatnu vrednost i zbog stakla koje je 4 do 5 puta skuplje nego standardno.\nKuća je zaista poslednja reč tehnologije, moderno je opremljena i kao stvorena je za uživanje.


Projekat EU Evropa za građane - Grad Prokuplje\nU sklopu Programa Evropske unije „Evropa za građane” Opština Kočevje iz Slovenije od 23. do 25. oktobra realizovala je projekat pod nazivom „Rasprava o građanskom učešću u EU”. Osim delegata Opštine Kočevje,u realizaciji projekta učestvovale su i delegacija Opštine Prokuplje iz Srbije,Raba iz Hrvatske i Doline iz Italije. Jedan od ciljeva ovog Programa je promocija građana u razvoju EU,vrednosti i osećaj pripadanja samoj Uniji.\nTokom trodnevnog trajanja susreta održane su i radionice iz oblasti ekonomije i turizma,obrazovanja,društva i kulture. Predstavnici sve četiri opštine izneli su svoja iskustva i planove o razvoju i unapređenju pojedinih oblasti života od interesa za građane u lokalnim samoupravama.\nGradonačelnik Opštine Kočevje dr Vladimir Prebilič,koji je redovni profesor na Fakultetu za društvene oblasti Univerziteta u Ljubljani,govorio je o radu organa Evropske unije,značaju pripadnosti država,regija i opština velikoj porodici Unije,načinima finansiranja i teškoćama koje su prusutne u funkcionisanju samoih organa Unije.\n– Svoja iskustva o tome šta je Opština Kočevje trabalo da u svom domenu uradi da bi realizovala mnoge projekte koji se finansiraju iz fondova Evropske unije,rado ćemo preneti rukovodstvu pobratimljene Opštine Prokuplje. Povelja o bratimljenju,u to vreme Mesne zajednice Kočevje i Opštine Prokuplje potpisana je 17. novembra 1982. godine. Zašto u protekle 33 godine nije bilo više kontakata i susreta delegacija dveju opština,nije mi poznato. Ono što treba sada da uradimo jeste da ti susreti budu češći kako bi se ostvarili obostrani interesi,izjavio je Prebilič i naglasio da su oni spremni da pruže svoja iskustva i teškoće koje su morali da prevaziđu u pravljenju mnogih projekata i realizaciji istih koji se finansiraju iz fondova Evropske unije.\nGradonačelnik je posebno naglasio da su predstavnici sve četiri opštine iz Slovenije,Srbije,Hrvatske i Italije razmenili iskustva o radu svojih lokalnih samouprava i da su najbolji ambasadori svojih zemalja u isticanju vrednosti članstva u EU.\n– Dobro je što je bratska Opština Kočevje organizovala i realizovala projekat „Rasprava o građanskom učešću u EU” u kojem su učestvovali i predstavnici prokupačke opštine, Slovenije,Italije i Hrvatske koji su već članice EU. Naša delegacija aktivno je učestvovala u radu tri radionice. Stručnjaci iz raznih oblasti razmenili su iskustva o svom radu i naglasili da se saradnja treba nastaviti i produbiti,izjavio je Mihajlović i dodao da saradnja bratskih Opština Kočevje i Prokuplja treba da bude češća.\nOn je naglasio da će im dobro doći iskustva o prilagođavanju i primeni standarda EU koje je morala da ispuni Opština Kočevje.\n– O tome kako funkcionišu organi EU,načinu finansiranja projekata iz fondova EU,realizaciji i utroška sredstava mogli smo se upoznati na predavanju kojem je održao sam gradonačelnik dr Vladimir Prebilič,rekao je predsednik Mihajlović i dodao da iskustva opština koje se nalaze u Uniji treba iskoristiti kako bi se izbegle greške koje su oni imali ka putu u EU.\nUspostavljeni su mnogi kontakti sa predstavnicima drugih delegacija,razmenjena iskustva o radu i dogovoreni susreti za naredni period. Tokom trodnevnog boravka delegacije su posetile Pokrajinski muzej u Kočevju,obišli Institut za očuvanje kulturne baštine Koprivnik,posetili Kraljicu Roga i druga znamenita mesta opštine.\nPut,boravak i učešće prokupačke delegacije,kao i ostalih učesnika u potpunosti je finansirala Evropska unija.


Upalne promene na šapicama ili pododermatitis se javljaju poprilično često, a posledice nisu nimalo naivne. Najčešće su zahvaćene prednje šapice, a posebno su tome skloni buldozi, bokseri i mopsevi te oni psi koji inače pate od alergija.\nBolesna koža je otečena, crvena, ponekad je natečena i cela šapa.\nBolestan pas stalno liže šapicu, što dovodi do dodatne iritacije kože i otpadanja dlake. U zavisnosti od stepena upale i popratne boli javlja se i šepanje. Interdigitalne ciste, koje izgledaju kao gnojni mehuri među prstima, nastaju kao posledica upalnog procesa, i na dodir su tvrde, obično su okrugle, crvene i bez dlake. Mogu biti prisutne na samo jednom mestu (obično je tada uzrok strano telo koje uđe u šapicu) ili u svim interdigitalnim prostorima na sve četiri šape.


Ministar prosvete, nauke i tehnološkog razvoja Mladen Šarčević poručio je danas da je vreme da direktori škola uzmu učešće u promena koje su neophodne u obrazovnom sistemu.\n- Postavili smo zakonodavni okvir i sada nas čeka još mnogo posla - rekao je Šarčević u Vrnjačkoj Banji na konferenciji Odgovornost direktora u obrazovnom sistemu Republike Srbije.\nOn je naglasio da je novi zakon školama dao široku autonomiju i slobodu da kreiraju u ciluu da se učenicima pruži što kvalitetnije znanje.\nMinistar je obišao Fakultet za hotelijerstvo i turizam i tom prilikom istakao da je Srbiji zbog razvoja turizma, pre svega zdravstvenog, potrebno više kadrova upravo te struke.\nDekan Drago Cvijanović izrazio je podršku kreiranju Nacionalnog modela studentske prakse, ukazao da fakultet u Vrnjačkoj Banji radi na principima dualnog obrazovanja i sarađuje sa 100 kompanija.\nDa bi se upisali narednu godinu studija praksa je obavezna, a većina naših studenata po završetku fakulteta se zaposli upravo u kompanijama u kojima su pohađali praksu.\nTokom posete Vrnjačkoj Banji ministar je obišao školski restoran Ugostiteljsko turističke škole, u čiju nadogradnju je Ministarstvo uložilo 26 miliona dinara.


Novi kadrovi: MOGOROVIĆ OTKRIO DA JE RTS PODRŽAO SNIMANJE FILMA NEBO IZNAD NAS\nMOGOROVIĆ OTKRIO DA JE RTS PODRŽAO SNIMANJE FILMA NEBO IZNAD NAS\nSnimanje debitanskog filma holandskog reditelja Marinusa Groothofa - Nebo iznad nas, koji prati živote troje običnih ljudi različitih generacija tokom NATO bombardovanja 1999. godine, počeće 20. avgusta u Beogradu, a na ključna pitanja, kao što su prikupljanje sredstava i podrška državnih institucija i RTS-a, iz ugla koproducenta, odgovara Miša Mogorović (Art & Popcorn).\nKako je došlo do saradnje sa Marinusom Groothofom?\nMiša Mogorović: Reditelja Marinusa Groothofa upoznao sam preko njegovog holandskog producenta Sandera Verdonka. Sander je učestvovao na konferenciji EAVE - Evropske Asocijacije preduzetnika u audiovizuelnim delatnostima koju sam organizovao u Beogradu u jesen 2010. godine. Tada sam imao priliku da sa njim po prvi put razgovaram o saradnji na razvoju ovog projekta, koji je evo konačno došao u fazu realizacije. Naravno da mi je bilo veoma interesantno da priču o jednom tako važnom segmentu naše istorije, koji svi posebno pamtimo, radi stranac. Iz nekoga razloga, naši autori nisu ovu temu do sada prepoznali kao zanimljivu, što mi je veoma čudno, imajući u vidu činjenicu da se svako od nas i dalje vrlo živo seća vremena bombardovanja Srbije. Smaram da je neophodno da se snimi film o nama i načinima kako smo se svakodnevno borili da živimo "normalan" život u nenormalnim uslovima. Ono što mi se posebno dopada u ovom filmu je da ne postavlja pitanja uzroka, krivice i odgovornosti za bombardovanje, već se bavi pitanjima običnih ljudi koji se nose sa svim teškoćama bombardovanja.\nKoliko je teško prikupiti novac za ovakav film i koliko vam je vremena trebalo (zajedno sa LEV Pictures iz Holandije) da obezbedite sredstva za početak snimanja?\nMiša Mogorović: Proces finansiranja nije tekao glatko, a i dalje se suočavamo sa problemima u finansiranju ovoga filma. Najveći deo sredstava obezbedila je Holandija i njihov filmski fond, a pored holandskih producenata, filmu su se pridružili i koproducenti iz Belgije (Benoit Roland, kompanija Entre Chien et Loup), tako da je ovaj film sada zvanično holandsko/belgijsko/srpska koprodukcija. Naravno, problem predstavlja činjenica da ovaj film još nije dobio podršku Ministarstva kulture Srbije ili Filmskog centra. Film je do sada predstavljen već trojici ministara kulture, a sada izgleda čekamo i četvrtog... Ni jedan od ministara kojima je projekat predstavljen nije odbio da podrži film, imamo čak i pismo o namerama Ministarstva kulture za finansiranje ovoga filma, samo se do sada nikako nije realizovala ta najavljivana, prirodna i očekivana podrška Ministarstva kulture za realizaciju ovoga filma. Ali sigurni smo da će Ministarstvo kulture u narednom periodu naći načina da podrži ovaj film ili da nas preporuči za podršku Filmskom Centru Srbije, kao prirodnom partneru za finansiranje ovoga filma. Ovaj film je do sada ničim izazvano izazivao neopravdanu dozu podozrivosti naših ustanova i institucija. Ali to nam je svojstveno - što su stvari jednostavnije i dobronamernije, to se više u njima traži neka skrivena agenda i usporava donošenje normalnih i ispravnih odluka.\nDa li je Radio Televizija Srbije podržala film s obzirom na njegov društveno-istorijski značaj za naš javni servis i Srbiju uopšte?\nMiša Mogorović: Istakao bih da smo sa RTS postigli dogovor o poslovno-tehničkoj saradnji na realizaciji filma, što nam je od velikog značaja za realizaciju, plasman i promociju ovog filma. Kao što sam napomenuo, očekujemo i finansijsku podršku Ministarstva kulture ili Filmskog centra Srbije, koja će nam pomoći da zajedno sa svojim uloženim sredstvima dodjemo do iznosa od 10% ukupnog budžeta filma, kako bi se film prihvatao kao srpski u skladu sa evropskom konvencijom o koprodukcijama.\nAli najvažnija podrška nam je podrška koju očekujemo od Grada Beograda i njegovih institucija i ustanova. Kako ovaj film predstavlja svojevrsni dokument vremena, nadamo se da ćemo imati razumevanje gradskih funkcionera kako bi nam omogućili da se ovaj film snimi na najbolji način, a u skladu sa raspoloživim budžetom. Mi ni izbliza nemamo sredstva kojima raspolažu američke produkcije koje se snimaju u Beogradu, i u tom smislu pomoć i razumevanje Sekretarijata za saobraćaj, Parking Servisa, Beogradske tvrđave i drugih ustanova i organizacija Grada Beograda biće nam od velikog značaja. S obzirom da je ovo film o tragičnoj istoriji našega grada, siguran sam da će nam Grad Beograd izaći u susret u vezi pomoći na realizaciji ovoga filma.\nViše ovde: http://www.popboks.com/article/30026\nPosted by The Mistery Cat at 5:42 AM